open-index/open-wikipedia-markdown huggingface dataset:
బూరగడ్డ వేదవ్యాస్

**బూరగడ్డ వేదవ్యాస్‌** ఆంధ్రప్రదేశ్ రాష్ట్రానికి చెందిన రాజకీయ నాయకుడు, మాజీ ఎమ్మెల్యే . ఆయన పెడన నియోజకవర్గం నుండి 2 సార్లు ఎమ్మెల్యేగా పనిచేశాడు.

## జననం, విద్యాభాస్యం
బూరగడ్డ వేదవ్యాస్‌ 1959 సెప్టెంబరు 26లో భీమవరంలో జన్మించాడు. ఆయన 10వ తరగతి వరకు మచిలీపట్నంలో పూర్తి చేశాడు. వేదవ్యాస్‌ హైదరాబాద్ ఎ.వి.కాలేజ్ లో బి.ఎ పూర్తి చేసి, ఏలూరు లోని సీఏ కాలేజ్ నుండి బిఎల్ పూర్తి చేసి కొంతకాలం మచిలీపట్నంలో న్యాయవాదిగా పనిచేశాడు.

## రాజకీయ జీవితం
బూరగడ్డ వేదవ్యాస్‌ 1985లో కాంగ్రెస్ పార్టీ ద్వారా రాజకీయాల్లోకి వచ్చి 1985లో జరిగిన అసెంబ్లీ ఎన్నికల్లో పోటీ చేసి ఓటమి పాలయ్యాడు. ఆయన 1989లో జరిగిన అసెంబ్లీ ఎన్నికల్లో కాంగ్రెస్ పార్టీ తరపున మల్లేశ్వరం నియోజకవర్గం నుండి పోటీ చేసి తన సమీప ప్రత్యర్థి తెలుగుదేశం పార్టీ అభ్యర్థి కాగిత వెంకట్రావు పై 23801 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. బూరగడ్డ వేదవ్యాస్‌ 1993 డిసెంబరు 29 నుండి 1994 డిసెంబరు 10 వరకు ఆంధ్రప్రదేశ్ అసెంబ్లీ డిప్యూటీ స్పీకర్ గా పనిచేశాడు.

బూరగడ్డ వేదవ్యాస్‌ 2009లో కాంగ్రెస్ పార్టీకి రాజీనామా చేసి చిరంజీవి స్థాపించిన ప్రజారాజ్యం పార్టీలో చేరి 2011 ఫిబ్రవరి 6న పీఆర్పీలో పార్టీని కాంగ్రెస్‌లో విలీనం చేయడంతో ఆయన తిరిగి కాంగ్రెస్ పార్టీలో చేరాడు. వేదవ్యాస్ లో 2014 ఏప్రిల్ 12న వైఎస్సార్ కాంగ్రెస్ పార్టీలో చేరాడు. ఆయన 2014లో జరిగిన అసెంబ్లీ ఎన్నికల్లో వైఎస్సార్ సీపీ నుండి పెడన నియోజకవర్గం నుండి పోటీ చేసి ఓటమి పాలయ్యాడు. వేదవ్యాస్‌ వైఎస్సార్ కాంగ్రెస్ పార్టీకి రాజీనామా చేసి 2016 అక్టోబరు 22లో తెలుగుదేశం పార్టీలో చేరాడు. ఆయన తెలుగుదేశం ప్రభుత్వంలో మచిలీపట్నం అర్బన్‌ డెవలప్‌మెంట్‌ అథారిటీ (ముడా) చైర్మన్‌గా పనిచేశాడు.

## పోటీ చేసిన నియోజకవర్గాలు

## మూలాలు

వర్గం:ఆంధ్రప్రదేశ్ వ్యక్తులు
వర్గం:కృష్ణా జిల్లా వ్యక్తులు
వర్గం:కృష్ణా జిల్లా రాజకీయ నాయకులు
వర్గం:1959 జననాలు
ఐపిసి సెక్షన్ (2018 సినిమా)

**ఐపిసి సెక్షన్**, 2018 జూన్ 29న విడుదలైన తెలుగు సినిమా. ఆలూరి క్రియేషన్స్ బ్యానరులో ఆలూరి సాంబశివరావు నిర్మించిన ఈ సినిమాకు రెట్టడి శ్రీనివాస్ దర్శకత్వం వహించారు. ఇందులో నేహా దేశ్‌పాండే, శరశ్చంద్ర, వాసు ఇంటూరి, ఆమని తదితరులు నటించగా, విజయ్ కురాకుల సంగీతం సమకూర్చాడు.

## కథా సారాశం
న్యాయవాది వినాయక్ రావు (శరశ్చంద్ర) ఒక ఐపిసి సెక్షన్ 498ఎ భార్య బంధుపై పిటిషన్ వేసి, దాని సవరణలలో మార్పు కోసం పోరాడుతుంటాడు. అతను ఆ పోరాటం ఎందుకు చేస్తున్నాడు. దాని వెనుక కారణం ఏంటి, ఈ భార్య బంధు చట్టంలో మార్పులు తీసుకురావడంలో ఆయన విజయం సాధించాడా లేదా అన్నది మిగతా కథ.

## నటవర్గం

* ఆమని 
* నేహా దేశ్‌పాండే
* శరశ్చంద్ర
* మధునందన్
* వాసు ఇంటూరి
* రాగిణి
* శరత్ బాబు కాకర్ల
* భరత్

## పాటలు
ఈ సినిమాకు విజయ్ కురాకుల సంగీతం అందించగా, మౌనశ్రీ మల్లిక్ పాటలు రాశాడు. లహరి మ్యూజిక్ ద్వారా పాటలు విడుదలయ్యాయి.

# దీనమ్మ జీవితం - దీపు
# యమ యమ ప్రేమలో - దీపు
# ఓ ప్రేమా - లిప్సిక
# తమ్ముడు షీ విల్ డు కుమ్ముడే - సింహా
# రెండు మనసులు - రమ్య బెహరా
# ప్రేమను కోరిన - దినకర్

## మూలాలు

## బయటి లింకులు
* 

వర్గం:2018 తెలుగు సినిమాలు
వర్గం:తెలుగు కుటుంబకథా సినిమాలు
ఐరేని లింగయ్య

**ఐరేని లింగయ్య** తెలంగాణ రాష్ట్రానికి చెందిన రాజకీయ నాయకుడు, మాజీ ఎమ్మెల్యే. ఆయన ఉమ్మడి ఆంధ్రప్రదేశ్ రాష్ట్రంలో అసెంబ్లీ డిప్యూటీ స్పీకర్ గా పనిచేశాడు.

## జననం
ఐరేని లింగయ్య మెదక్ జిల్లా, దుబ్బాక గ్రామంలో జన్మించాడు.

## రాజకీయ జీవితం
ఐరేని లింగయ్య కాంగ్రెస్ పార్టీ ద్వారా రాజకీయాల్లోకి వచ్చి 1958 నుండి 1972 వరకు ఆంధ్రప్రదేశ్ విధాన పరిషత్ (శాసనమండలి) సభ్యుడిగా పనిచేశాడు. ఆయన కాంగ్రెస్ పార్టీ తరపున 1978లో దొమ్మాట నియోజకవర్గం నుండి పోటీ చేసి తన సమీప ప్రత్యర్థి జనతా పార్టీ అభ్యర్థి సి.రామారావు పై 4084 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఐరేని లింగయ్య 1982 సెప్టెంబరు 8 నుండి 1982 జనవరి 7 వరకు ఆంధ్రప్రదేశ్ శాసనసభ డిప్యూటీ స్పీకర్ గా పనిచేశాడు. ఆయన కాంగ్రెస్ పార్టీ తరపున 1983లో దొమ్మాట శాసనసభ నియోజకవర్గం నుండి పోటీ చేసి తన సమీప ప్రత్యర్థి స్వతంత్ర అభ్యర్థి దెమ్మట రామచంద్ర రెడ్డి పై 369 ఓట్ల మెజారిటీతో గెలిచి రెండోసారి ఎమ్మెల్యేగా అసెంబ్లీకి ఎన్నికయ్యాడు.

## 1978 ఫలితాలు

## మూలాలు

వర్గం:మెదక్ జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:మెదక్ జిల్లా రాజకీయ నాయకులు
వర్గం:మెదక్ జిల్లా వ్యక్తులు
కొప్పుల హరీశ్వర్ రెడ్డి

**కొప్పుల హరీశ్వర్ రెడ్డి** ( 1947 మార్చి 18 - 2023 సెప్టెంబరు 22) తెలంగాణ రాష్ట్రానికి చెందిన రాజకీయ నాయకుడు. ఆయన పరిగి నియోజకవర్గం  నుండి ఐదుసార్లు ఎమ్మెల్యేగా పని చేశాడు.

## జననం, విద్యాభాస్యం
కొప్పుల హరీశ్వర్ రెడ్డి 18 మార్చి 1947లో తెలంగాణ రాష్ట్రం , వికారాబాదు జిల్లా, పరిగి గ్రామంలో జన్మించాడు. ఆయన పదవ తరగతి వరకు చదువుకున్నాడు.

## రాజకీయ జీవితం
కొప్పుల హరీశ్వర్ రెడ్డి  1972 నుంచి 1977 వరకు పరిగి ఉప సర్పంచ్‌గా, 1977 నుంచి 1983 వరకు సర్పంచ్‌గా పని చేశాడు. ఆయన 1983లో స్వతంత్ర అభ్యర్థిగా పరిగి నియోజకవర్గం నుండి పోటీ చేసి కాంగ్రెస్ పార్టీ అభ్యర్థి అహ్మద్ షరీఫ్ చేతిలో  56 ఓట్ల స్వల్ప తేడాతో ఓటమి పాలయ్యాడు. కొప్పుల హరీశ్వర్ రెడ్డి 1983లో తెలుగుదేశం పార్టీలో చేరి, 1985లో తెలుగుదేశం పార్టీ అభ్యర్థిగా పరిగి నియోజకవర్గం నుండి పోటీ చేసి కాంగ్రెస్ పార్టీ అభ్యర్థి అహ్మద్ షరీఫ్ పై  32512  ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.

ఆయన 1986 - 1988 వరకు ఆగ్రో ఇండస్ట్రీస్ కార్పొరేషన్ ఛైర్మన్‌గా ,  1988 - 1989 వరకు తిరుమల తిరుపతి దేవస్థానం సభ్యుడిగా పని చేశాడు. కొప్పుల హరీశ్వర్ రెడ్డి 1994 , 1999, 2004 , 2009లో  పరిగి నియోజకవర్గం నుండి పోటీ చేసి వరుసగా ఎమ్మెల్యేగా ఎన్నికయ్యాడు. ఆయన 1997 - 2003 వరకు రాష్ట్ర ఆర్ధిక సంస్థ అధ్యక్షుడిగా, 31 డిసెంబర్ 2001 నుండి 14 నవంబర్ 2003 వరకు ఆంధ్రప్రదేశ్ శాసనసభ డిప్యూటీ స్పీకర్ గా పని చేశాడు.

ఆయన తెలంగాణ ఉద్యమం సమయంలో 15 నవంబర్ 2012లో తెలుగుదేశం పార్టీని వీడి తెలంగాణ రాష్ట్ర సమితిలో చేరి పార్టీ టీఆర్‌ఎస్‌ పొలిట్‌బ్యూరో సభ్యుడిగా నియమితుడయ్యాడు. హరీశ్వర్ రెడ్డి 2014లో జరిగిన తెలంగాణ అసెంబ్లీ ఎన్నికల్లో పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి టి.రామ్మోహన్ రెడ్డి చేతిలో 5163 ఓట్ల తేడాతో ఓటమి పాలయ్యాడు. 

## మరణం
ఆనారోగ్య సమస్యలతో బాధపడుతున్న ఆయన చికిత్స పొందుతూ 2023 సెప్టెంబరు 22న  తుదిశ్వాస విడిచాడు.

## మూలాలు

వర్గం:తెలంగాణ వ్యక్తులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:1947 జననాలు
వర్గం:2023 మరణాలు
సి. జగన్నాథరావు

**చౌటి జగన్నాథ రావు** తెలంగాణ రాష్ట్రానికి చెందిన రాజకీయ నాయకుడు. అతను ఉమ్మడి ఆంధ్రప్రదేశ్ రాష్ట్రంలో ఉప ముఖ్యమంత్రిగా పనిచేశాడు.

## జననం, విద్యాభాస్యం
సి. జగన్నాథ రావు 1932 మే 6లో మెదక్ జిల్లా, నర్సాపూర్ గ్రామంలో జన్మించాడు. ఉస్మానియా యూనివర్సిటీ నుండి బి.ఏ; లా పూర్తి చేసి కొంతకాలం న్యాయవాదిగా పనిచేశాడు.

## రాజకీయ జీవితం
సి. జగన్నాథ రావు 1947లో జరిగిన క్విట్ హైదరాబాద్ ఉద్యమంలో పాల్గొన్ని 1948 వరకు జైలు జీవితం గడిపాడు. ఆయన 1959 నుండి 1964 వరకు నర్సాపూర్ గ్రామ సర్పంచ్‌గా పనిచేశాడు. ఆయన 1967లో నర్సాపూర్ నియోజకవర్గం నుండి కాంగ్రెస్ పార్టీ తరపున పోటీ చేసి తొలిసారిగా ఎమ్మెల్యేగా అసెంబ్లీకి ఎన్నికయ్యాడు. జగన్నాథ రావు 1969లో వచ్చిన తెలంగాణ ఉద్యమ నేపథ్యంలో ప్రభుత్వం అతనిని తెలంగాణ ప్రాంతీయ అభివృద్ధి మండలి చైర్మన్‌గా నియమించింది. ఆంధ్రప్రదేశ్ శాసనసభ డిప్యూటీ స్పీకరుగా 1972 మార్చి 28 నుండి 1974 మార్చి 18 వరకు  పనిచేశాడు. 1974లో తెలంగాణ ప్రణాళిక, అభివృద్ధి కమిటీ చైర్మన్‌గా పనిచేశాడు. సి. జగన్నాథ రావు 1978, 1983లో జరిగిన అసెంబ్లీ ఎన్నికల్లో తిరిగి ఎమ్మెల్యేగా ఎన్నికయ్యాడు.

సి. జగన్నాథ రావు 1980లో టంగుటూరి అంజయ్య మంత్రివర్గంలో హోం, ఎక్సైజ్ శాఖ మంత్రిగా, 1982లో భవనం వెంకట్రామ్ మంత్రివర్గంలో ఉప ముఖ్యమంత్రిగా, హోం, రవాణా శాఖ మంత్రిగా, కోట్ల విజయభాస్కర రెడ్డి మంత్రివర్గంలో పరిశ్రమల శాఖ మంత్రిగా పనిచేశాడు.

## మరణం
సి. జగన్నాథ రావు 2012 జనవరి 23లో గుండెపోటు రావడంతో సికింద్రాబాద్ లోని పద్మారావునగర్ లోని అతని నివాసంలో మరణించాడు.  భార్య వనమాల, ఒక కుమారుడు శ్రీనివాస్, ఇద్దరు కూతుళ్లు శైలజ, నీరజ ఉన్నారు.

## మూలాలు

వర్గం:మెదక్ జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:మెదక్ జిల్లా రాజకీయ నాయకులు
వర్గం:మెదక్ జిల్లా వ్యక్తులు
వర్గం:ఉస్మానియా విశ్వవిద్యాలయం పూర్వ విద్యార్ధులు
వల్లభనేని బాలశౌరి

**[[వల్లభనేని]] బాలశౌరి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన ప్రస్తుతం మచిలీపట్నం నియోజకవర్గం నుండి లోక్‌సభ సభ్యుడిగా ఉన్నాడు.

## జననం, విద్యాభాస్యం
వల్లభనేని బాలశౌరి 1968 సెప్టెంబరు 18లో ఆంధ్రప్రదేశ్ రాష్ట్రం, గుంటూరు జిల్లా, మాచవరం మండలం, మోర్జంపాడు గ్రామంలో జోజయ్య నాయుడు, తమసమ్మ దంపతులకు జన్మించాడు. ఆయన ఆంధ్ర యూనివర్సిటీ నుండి ఎంఏ పూర్తి చేశాడు.

## రాజకీయ జీవితం
వల్లభనేని బాలశౌరి కాంగ్రెస్ పార్టీ ద్వారా రాజకీయాల్లోకి వచ్చి 2004లో తెనాలి లోక్‌సభ నియోజకవర్గం నుండి ఎంపీగా గెలిచాడు. ఆయన 2009లో నరసరావుపేట లోక్‌సభ నియోజకవర్గం నుండి పోటీ చేసి ఓటమి పాలయ్యాడు. బాలశౌరి 2013 అక్టోబరులో వైఎస్సార్ కాంగ్రెస్ పార్టీలో చేరి,  2014లో గుంటూరు లోక్‌సభ నియోజకవర్గం నుండి పోటీ చేసి ఓటమి పాలయ్యాడు. ఆయన 2019లో మచిలీపట్నం లోక్‌సభ నియోజకవర్గం నుండి గెలిచి రెండోసారి పార్లమెంట్ సభ్యుడిగా ఎన్నికయ్యాడు. ఆయన ప్రస్తుతం సభార్డినెట్ లెజిస్లేషన్ స్టాండింగ్ కమిటీ చైర్మన్‌గా ఉన్నాడు.

వల్లభనేని బాలశౌరి 2024 జనవరి 13న వైసీపీకి రాజీనామా చేశాడు. ఆయన ఫిబ్రవరి 4న జనసేన అధ్యక్షుడు పవన్ కళ్యాణ్ సమక్షంలో జనసేన పార్టీలో చేరాడు. ఆయన 2024లో జరిగిన లోక్‌సభ ఎన్నికలలో జనసేన పార్టీ అభ్యర్థిగా పోటీ చేసి తన సమీప ప్రత్యర్థి వైయ‌స్ఆర్‌సీపీ అభ్యర్థి సింహాద్రి చంద్ర శేఖర్ రావుపై 223179 ఓట్ల తేడాతో మూడోసారి ఎంపీగా ఎన్నికయ్యాడు. 

బాలశౌరి 2024 డిసెంబర్ 14న మంగ‌ళ‌గిరి ఎయిమ్స్ పాల‌క‌మండ‌లి సభ్యుడిగా నియమితుడయ్యాడు. 

బాలశౌరిని లోక్‌సభ సబార్డినేట్‌ లేజిస్లేషన్‌ కమిటీ చైర్మన్‌గా స్పీకర్‌ ఓం బిర్లా 2025 మే 14న నియమించాడు.

## పోటీ చేసిన స్థానాలు
#తెనాలి లోక్‌సభ నియోజకవర్గం 2004 గెలుపు 
#నరసరావుపేట లోక్‌సభ నియోజకవర్గం 2009 ఓటమి 
#గుంటూరు లోక్‌సభ నియోజకవర్గం 2014 ఓటమి 
#మచిలీపట్నం లోక్‌సభ నియోజకవర్గం 2019 గెలుపు

## మూలాలు

వర్గం:1968 జననాలు
వర్గం:ఆంధ్రప్రదేశ్ నుండి ఎన్నికైన లోక్‌సభ సభ్యులు
వర్గం:2024లో లోక్‌సభకు ఎన్నికైన సభ్యులు
వర్గం:18వ లోక్‌సభ సభ్యులు
గుమ్మడి కుతూహలమ్మ

**గుమ్మడి కుతూహలమ్మ** (1949 జూన్ 1 - 2023 ఫిబ్రవరి 15) ఆంధ్రప్రదేశ్ రాష్ట్రానికి చెందిన రాజకీయ నాయకురాలు, మాజీ మంత్రి.

## జననం, విద్యాభాస్యం
గుమ్మడి కుతూహలమ్మ 1949 జూన్ 1లో ఆంధ్రప్రదేశ్ రాష్ట్రం, ప్రకాశం జిల్లా, కందుకూరులో జన్మించింది. ఆమె ఎం.బి.బి.ఎస్. పూర్తి చేసింది. అనంతరం ఆమె కొంతకాలం వైద్య వృత్తిలో పనిచేసి 1979 నుండి 1981 వరకు డాక్టర్స్ సెల్ కన్వీనర్ గా పనిచేసింది.

## రాజకీయ జీవితం
జి.కుతూహలమ్మ 1979లో కాంగ్రెస్ పార్టీ ద్వారా రాజకీయాల్లోకి వచ్చి చిత్తూరు జిల్లా యూత్ కాంగ్రెస్ కార్యకర్తగా పనిచేసింది. ఆమె 1980 - 1985 సమయంలో చిత్తూరు జిల్లా జెడ్పి చైర్ పర్సన్ గా, కో- ఆప్షన్ సభ్యురాలిగా పనిచేసింది. ఆమె 1985లో వేపంజేరి నియోజకవర్గం నుండి తొలిసారి ఎమ్మెల్యేగా శాసనసభకు ఎన్నికయింది.

ఆమె 2014లో ఆంధ్రప్రదేశ్ రాష్ట్ర విభజన అనంతరం కాంగ్రెస్ పార్టీకి రాజీనామా చేసి తెలుగుదేశం పార్టీలో చేరింది. ఆమె 2014లో జరిగిన ఎన్నికల్లో తెలుగుదేశం పార్టీ అభ్యర్థిగా పోటీ చేసి ఓడి పోయింది.

## నిర్వహించిన పదవులు
#1980-1983 చిత్తూరు జిల్లా పరిషత్ ఛైర్ పర్సన్
#1985-1989 ఆంధ్రప్రదేశ్ కాంగ్రెస్ కమిటీ కార్యవర్గ సభ్యురాలు 
#1987-1994, ఆంధ్రప్రదేశ్ మహిళ కాంగ్రెస్ ప్రధాన కార్యదర్శి 
#1991 - 1992 వైద్యారోగ్య శాఖ మంత్రి 
#1992-1997 ఏఐసిసి సభ్యురాలు 
#1992-1993 మహిళ శిశు సంక్షేమ శాఖ మంత్రి 
#1998-2006 ఆంధ్రప్రదేశ్ కాంగ్రెస్ కమిటీ సభ్యురాలు 
#1999-2003 ఆంధ్రప్రదేశ్ అసెంబ్లీలో పబ్లిక్ అకౌంట్స్ కమిటీ సభ్యురాలు 
#2001-2004 ఆంధ్రప్రదేశ్ కాంగ్రెస్ కమిటీ ఎన్నికలు కమిటీ సభ్యురాలు 
# 24 జూలై 2007 నుండి 2009 మే 19 వరకు ఆంధ్రప్రదేశ్ శాసనసభ డిప్యూటీ స్పీకర్

## పోటీ చేసిన నియోజకవర్గాలు
:

## మరణం
గత కొంతకాలంగా అనారోగ్యంతో బాధపడుతున్న 73 ఏళ్ల జి.కుతూహలమ్మ తిరుపతిలోని ఆమె నివాసంలో 2023 ఫిబ్రవరి 15న తుదిశ్వాస విడిచింది.

## మూలాలు

వర్గం:1949 జననాలు
వర్గం:2023 మరణాలు
వర్గం:ఆంధ్రప్రదేశ్ శాసన సభ్యులు (1985)
వర్గం:ఆంధ్రప్రదేశ్ శాసన సభ్యులు (1989)
వర్గం:ఆంధ్రప్రదేశ్ శాసన సభ్యులు (1999)
వర్గం:ఆంధ్రప్రదేశ్ శాసన సభ్యులు (2004)
వర్గం:ఆంధ్రప్రదేశ్ శాసన సభ్యులు (2009)
నసీమ్ హమీద్ (బాక్సర్)

నసీమ్ హమీద్ ( ఆంగ్లం: Naseem Hamed, అరబిక్: نسيم حميد; జననం 12 ఫిబ్రవరి 1974), ప్రిన్స్ నసీమ్ , నాజ్అని ముద్దుగా పిలువబడే  ఇతడు 1995 సెప్టెంబరులో స్టీవ్ రాబిన్సన్‌ను ఓడించి ప్రపంచ ఛాంపియన్‌గా నిలిచినప్పుడు  హమీద్ వయసు కేవలం 21 సంవత్సరాలు,  1992 నుండి 2002 వరకు పోటీ పడిన బ్రిటిష్ మాజీ ప్రొఫెషనల్ బాక్సర్.అతను 1995 నుండి 2000 వరకు డబ్ల్యుబిఒ టైటిల్ తో సహా బహుళ ఫెదర్ వెయిట్ ప్రపంచ ఛాంపియన్ లలో లో పాల్గొన్నాడు. 1997లో ఐబిఎఫ్ టైటిల్; 1999 నుండి 2000 వరకు డబ్ల్యుబిసి టైటిల్ ను సాధించాడు, అతను 1998 నుండి 2001 వరకు లైన్ ఛాంపియన్ గా కూడా ఉన్నాడు; 2002 నుండి 2003 వరకు ఐబిఒ ఛాంపియన్; 1994 నుండి 1995 వరకు యూరోపియన్ బాంట్ వెయిట్ టైటిల్ ను కలిగి ఉన్నాడు.బాక్స్ రెక్ ద్వారా హమేద్ అన్ని కాలాలలో ఉత్తమ బ్రిటిష్ ఫెదర్ వెయిట్ స్థానంలో ఉన్నాడు,  2015 లో, అతన్ని ఇంటర్నేషనల్ బాక్సింగ్ హాల్ ఆఫ్ ఫేమ్‌లోకి చేర్చారు.హమేడ్ తన సంప్రదాయేతర బాక్సింగ్ చేష్టలు , అద్భుతమైన రింగ్ ప్రవేశద్వారాలకు ప్రసిద్ధి చెందాడు, దీనిలో ఎగిరే తివాచీ, లిఫ్ట్ , పల్లకీపై రింగ్ లోకి ప్రవేశించడం, అలాగే మైఖేల్ జాక్సన్ యొక్క థ్రిల్లర్ యొక్క వీడియోను తిరిగి నటించడం, హాలోవీన్ ముసుగు ధరించడం ఉన్నాయి.అతను టాప్ తాడు మీద రింగ్‌లోకి ప్రవేశించడం, అతని అత్యంత అథ్లెటిక్ , హార్డ్-హిట్టింగ్ సౌత్‌పా బాక్సింగ్ శైలి, బలీయమైన వన్-పంచ్ నాకౌట్ శక్తికి కూడా ప్రసిద్ధి చెందాడు, నాకౌట్-టు-విన్ నిష్పత్తి 84తో తన కెరీర్ ను ముగించాడు.అతని గడుసైన వ్యక్తిత్వం , ఉన్నత స్థాయి పోటీలతో అతను 1990 ల బ్రిటిష్ పాప్ సంస్కృతిలో ప్రముఖ వ్యక్తిగా ఉన్నాడు, ది గార్డియన్ లోని సీన్ ఇంగ్లే ఇలా రాశాడు, "అతని ప్రధాన భాగంలో, హమీద్  ఒక ప్రపంచ సూపర్ స్టార్".

## ఇతర సమాచారం
భారతీయ చిత్రం  సార్పట్ట  లో షాబీర్ కల్లారక్కల్ పోషించిన కాల్పనిక పాత్ర డ్యాన్సింగ్ రోజ్ యొక్క బాక్సింగ్ శైలి నసీమ్ హమేద్ ఆధారంగా రూపొందించబడింది.

## మూలాలు
మణిమహేశ్ సరస్సు

**మణిమహేష్ సరస్సు**ను **దాల్ సరస్సు** అని కూడా అంటారు.  ఇది హిమాచల్ ప్రదేశ్ లోని చంబా జిల్లాలో గల  భర్మూర్ ప్రాంతంలోని హిమాలయాలలోని పిర్ పంజాల్ శ్రేణిలో, మణిమహేష్ కైలాష్ శిఖరానికి సమీపంలో ఉంటుంది. ఇది 4,080 మీటర్ల (13,390 అడుగులు) లోతు కలిగి ఉంది. టిబెట్ ప్రాంతం లోని మానస సరోవర్ సరస్సు ఈ సరస్సు పక్కనే ఉంటుంది.

## ప్రత్యేకత
ఆగస్టు / సెప్టెంబర్ నెలలలో అత్యంత ప్రతష్టాత్మకంగా ఈ సరస్సు దగ్గర ఉత్సవాలు జరుగుతాయి. దీనిని ‘మణిమహేష్ యాత్ర’ అంటారు.  హిమాచల్ ప్రదేశ్ ప్రభుత్వం దీనిని రాష్ట్రస్థాయి తీర్థయాత్రగా ప్రకటించింది.
## శబ్దవ్యుత్పత్తి
శబ్దవ్యుత్పత్తి శాస్త్రం ప్రకారం మహేష్ అంటే మహేశ్వరుడిగా పిలుచుకునే శివుడు అని అర్థం. ఈ సరస్సును శివుడి కిరీటం పై గల ఆభరణం గా పిలవబడుతుంది కాబట్టి దీనికి మణి మహేశ్ సరస్సు అని పేరు వచ్చింది. 
## మార్గాలు
సరస్సుకి రెండు ట్రెక్కింగ్ మార్గాలు ఉన్నాయి.  ఒకటి హద్సర్ గ్రామానికి చెందినది, ఇది సాధారణ యాత్రికులకు   సులభమైన మార్గం. ఈ మార్గంలో ప్రాథమిక అవసరాలైన ఆహారం, వసతి మొదలైన వాటి కోసం తగిన ఏర్పాట్లు చేయబడి ఉంటాయి.  మరొకటి హోలీ గ్రామానికి చెందినది, ఈ మార్గం గుండా చాలా సాహసోపేతమైన వారు మాత్రమే వెళ్ళగలరు. ఈ మార్గంలో ఒక చిన్న గ్రామం తప్ప వేరే నివాసం ఉండదు.
## పురాణాలు
పురాణాల ప్రకారం, శివుడు పార్వతి దేవిని వివాహం చేసుకున్న తరువాత మణిమహేశ్వరుడిని సృష్టించాడని నమ్ముతారు. ఈ సరస్సు చుట్టూ అనేక దేవాలయాలు ఉన్నాయి.

మణి మహేష్ శిఖరంపై పడే ఉదయపు సూర్యకిరణాల వలన సరస్సు కుంకుమ తిలకం దిద్దుకున్నట్టు కనిపిస్తుంది. దీనిని ప్రజలు ప్రదర్శనగా చూడటానికి పోటెత్తుతారు.
## మూలాలు


వర్గం:సరస్సులు
వర్గం:హిమాచల్ ప్రదేశ్
వర్గం:నీటి వనరులు
తెలంగాణలో పట్టణ సముదాయాల జాబితా

తెలంగాణ రాష్ట్రంలో 14 పట్టణ సముదాయాలు ఉన్నాయి. పట్టణ సముదాయం అనగా "పట్టణం, దాని చుట్టుప్రక్కల పెరుగుదల ఉన్న రెండు లేదా అంతకంటే ప్రాంతాలను కలపడం. దాని మొత్తం జనాభా 2001 జనాభా లెక్కల ప్రకారం 20,000 కంటే తక్కువ ఉండకూడదు".

## పట్టణ సముదాయం
తెలంగాణ రాష్ట్రంలో 100,000 లేదా అంతకంటే ఎక్కువ జనాభా పట్టణ సముదాయాల జాబితా క్రింద ఇవ్వబడింది. సెన్సస్ ఆఫ్ ఇండియా (2024), తెలంగాణ ప్రభుత్వ ఉత్తర్వులు (జి.ఓ.) ఆధారంగా ఈ గణాంక డేటా రూపొందించబడింది.

***మూలాలు:*** సముదాయాలు - నగరాలు

## ఇవికూడా చూడండి
* భారతదేశంలో పట్టణ సముదాయాల జాబితా
* తెలంగాణ నగరాల జాబితా జనాభా ప్రకారం
* తెలంగాణ నగరాల జాబితా ప్రాంతం ప్రకారం
* ఆంధ్రప్రదేశ్ పట్టణ సముదాయాల జాబితా

## మూలాలు

## వెలుపలి లంకెలు

వర్గం:తెలంగాణ
వర్గం:జనాభా
వర్గం:నగరాలు
వర్గం:జాబితాలు
వర్గం:తెలంగాణకు సంబంధించిన జాబితాలు
భారతదేశంలో మిలియన్-ప్లస్ పట్టణ సముదాయాల జాబితా

**భారతదేశం** దక్షిణాసియాలో ఒక దేశం. భౌగోళిక ప్రాంతాల వారీగా ఇది ఏడవ అతిపెద్ద దేశం. 1.2 బిలియన్లకు పైగా జనాభా కలిగిన రెండవ అత్యధిక దేశం. భారతదేశంలో ఇరవై ఎనిమిది రాష్ట్రాలు, తొమ్మిది కేంద్రపాలిత ప్రాంతాలు ఉన్నాయి. ప్రపంచ జనాభాలో 17.5 శాతం ఉంది.

1872లో బ్రిటిష్ ఇండియా మొదటి జనాభా గణన జరిగింది. 1951 నుండి, ప్రతి 10 సంవత్సరాలకు ఒకసారి జనాభా గణన జరుగుతోంది. భారత హోం వ్యవహారాల మంత్రిత్వ శాఖ పరిధిలోని రిజిస్ట్రార్ జనరల్, సెన్సస్ కమిషనర్ కార్యాలయం భారతదేశంలో జనాభా గణనను నిర్వహిస్తుంది. ప్రభుత్వం నిర్వహించే అతిపెద్ద పరిపాలనా పనులలో ఇదీ ఒకటి.

2011 భారత జనాభా లెక్కల గణాంకాల ప్రకారం ఈ జనాభా గణాంకాలు ఉన్నాయి. భారతదేశంలో 641,000 గ్రామాలు ఉన్నాయి. మొత్తం జనాభాలో 72.2 శాతం మంది గ్రామీణ ప్రాంతాల్లో నివసిస్తున్నారు. వాటిలో 145,000 గ్రామాలు 500-999 మంది జనాభా పరిమాణాన్ని కలిగి ఉన్నాయి; 130,000 గ్రామాలలో 1000–1999 మంది; 128,000 గ్రామాలలో 200–499 మంది; 3,961 గ్రామాలలో 10,000 మంది లేదా అంతకంటే ఎక్కువ ఉన్నారు. భారతదేశం 27.8 పట్టణ జనాభా శాతం 5,100 కంటే ఎక్కువ పట్టణాలు, 380 కి పైగా పట్టణ సముదాయాలలో ఉన్నారు. 1991-2001 దశాబ్దంలో, ప్రధాన నగరాలకు వలసల కారణంగా పట్టణ జనాభాలో వేగం పెరిగింది. పట్టణ ప్రాంతాల్లో నివసిస్తున్న భారతీయుల సంఖ్య 1991 - 2001 మధ్య 31.2% పెరిగింది. అయినప్పటికీ, 2001 లో 70% పైగా గ్రామీణ ప్రాంతాల్లో నివసించారు. 2011 జనాభా లెక్కల ప్రకారం, భారతదేశంలో 46 మిలియన్లకు పైగా జనాభా నగరాల్లోనే ఉంది. అందులో ముంబై, ఢిల్లీ, కోల్‌కాతాలలో జనాభా 10 మిలియన్లకు పైగా ఉంది.

2011 నాటికి భారత దేశంలో 1 మిలియన్ లేదా అంతకంటే ఎక్కువ జనాభా గల 54 పట్టణ సముదాయాలు ఉండగా, 2001లో వాటి సంఖ్య 35గా ఉంది. భారతదేశ పట్టణ జనాభాలో 43 శాతం మంది ఈ నగరాల్లో నివసిస్తున్నారు.

## జాబితా
బోల్డ్‌ అక్షరాలలో జాబితా చేయబడిన నగరాలు సంబంధిత రాష్ట్ర/కేంద్రపాలిత రాజధాని.

## ఇవికూడా చూడండి
* భారతదేశంలో పట్టణ సముదాయాల జాబితా
* భారతదేశంలో మిలియన్ జనాభా నగరాలు
* భారతదేశంలోని మెట్రోపాలిటన్ ప్రాంతాల జాబితా
* భారతదేశ రాష్ట్రాల జనాభా
* ఆంధ్రప్రదేశ్ పట్టణ సముదాయాల జాబితా
* తెలంగాణలో పట్టణ సముదాయాల జాబితా
* భారతీయ నగరాల వర్గీకరణ

## మూలాలు

## వెలుపలి లంకెలు

వర్గం:నగరాలు
వర్గం:భారతీయ నగరాలు పట్టణాలు
వర్గం:జాబితాలు
వర్గం:భారతదేశం
వర్గం:భారతదేశానికి సంబంధించిన జాబితాలు
భూమిపుత్ర దినపత్రిక

భూమిపుత్ర దినపత్రిక సమకాలీన రాజకీయ,సామజిక అంశాలతో పాటు పర్యావరణ అంశాలకు సమ ప్రాధాన్యమిస్తూ  విస్తృత చైతన్యం కలిగిస్తోంది.ఇటీవలి కాలంలో భూమిపుత్ర పత్రిక ద్వారా విశేషమైన సాహిత్య కృషి చేసినందుకు గానూ ఆ పత్రిక సంపాదకులకు శ్రీహరిమూర్తికి ప్రతిష్టాత్మకమైన జ్ఞానానంద కవి అవార్డు ప్రదానం చేశారు. భూమిపుత్ర దినపత్రిక సాహిత్యానికి సింహభాగం స్థానం కేటాయిస్తూనే మానవ చర్యల వల్ల మనుగడ కోల్పోతున్న ప్రకృతి పట్ల స్పృహ కలిగియుండవలసిన ఆవశ్యకతను వివరించే ప్రయత్నం చేస్తోంది.వ్యవసాయ రంగంలో ఎప్పటికప్పుడు వస్తున్న ఆధునాతన సాంకేతిక మార్పులను ఔపాసన పట్టి వాటిని నిజమైన భూమిపుత్రులకు అందించడానికి శక్తివంచన లేకుండా కృషి చేస్తోంది.విశ్వ వ్యాప్తంగా పర్యావరణ పరిరక్షణ కొరకు తీసుకుంటున్న జాగరూకతలను ,సదస్సుల వివరాలను జనావళికి వివరిస్తూ మన ఉనికి భూమిమీద కొనసాగాలంటే మొక్కలు ఎంత అవసరమో చెప్పే ప్రయత్నం చేస్తోంది. తద్వారా భూమిపుత్రుడి కర్తవ్యాన్ని నెరవేరుస్తోంది.

## మూలాలు

వర్గం:తెలుగు దినపత్రికలు
A
పశుపతి కుమార్ పారస్

**పశుపతి కుమార్ పారస్** (జననం 1953) బీహార్ రాష్ట్రానికి చెందిన భారతీయ రాజకీయ నాయకుడు. 2021 జులై 7 నుండి కేంద్ర మంత్రివర్గంలో ఫుడ్ ప్రాసెసింగ్ పరిశ్రమల శాఖ మంత్రిగా ఉన్నాడు. ప్రస్తుతం హాజీపూర్ లోక్‌సభ నియోజకవర్గం) నుంచి లోక్‌సభ సభ్యుడిగా పనిచేస్తున్నాడు. 

బీహార్ ప్రభుత్వంలో జంతు, మత్స్య వనరుల శాఖ మంత్రి పదవిని కూడా ఈయన నిర్వహించాడు. ఇతను దివంగత రాజకీయవేత్త రామ్ విలాస్ పాస్వాన్ తమ్ముడు, లోక్ జన్శక్తి పార్టీ బీహార్ యూనిట్ రాష్ట్ర అధ్యక్షుడు కూడా. జూన్ 2021 లో చిరాగ్ కుమార్ పాస్వాన్ స్థానంలో లోక్ జన్శక్తి పార్టీ జాతీయ అధ్యక్షుడిగా నియమించబడ్డాడు.
1977 నుండి అలౌలి నియోజకవర్గం నుండి వరుసగా ఏడుసార్లు బీహార్ శాసనసభ సభ్యుడిగా ఎన్నికయ్యాడు. అంతకుముందు బీహార్ రాష్ట్రంలో మూడుసార్లు మంత్రిగా పనిచేశారు. 

కేబినెట్ సమగ్రత జరిగినప్పుడు రెండవ మోడీ మంత్రిత్వ శాఖలో ఫుడ్ ప్రాసెసింగ్ పరిశ్రమ మంత్రి అయ్యాడు. 

## మూలాలు

వర్గం:1953 జననాలు
వర్గం:జీవిస్తున్న ప్రజలు
వర్గం:భారత ప్రభుత్వ మంత్రులు
నదులపై ఉన్న భారతీయ నగరాల జాబితా

భారతదేశంలో అనేక నగరాలకు సమీపంలో నదులు ప్రవహిస్తున్నాయి. అలా ప్రధాన నదులు ప్రవహించే భారతదేశంలోని నగరాల జాబితా క్రింద ఇవ్వడమైనది.

## ఆంధ్రప్రదేశ్

## అస్సాం

## బీహార్

## ఢిల్లీ

## డామన్

## గుజరాత్

## జమ్మూ కాశ్మీర్

## [[కేరళ]]

## [[కర్ణాటక]]

## మధ్యప్రదేశ్

## మహారాష్ట్ర

## ఒడిషా

## పంజాబ్

## రాజస్థాన్
బార్మర్ || లుని

## సిక్కిం

## తమిళనాడు

## [[తెలంగాణ]]

## ఉత్తరప్రదేశ్

## ఉత్తరాఖండ్

## పశ్చిమ బెంగాల్

## మూలాలు

వర్గం:జాబితాలు
వర్గం:భారతదేశం
వర్గం:భారతదేశానికి సంబంధించిన జాబితాలు
వర్గం:భారతదేశ నదులు
వర్గం:భారతీయ నగరాలు పట్టణాలు
తిప్పన చిన కృష్ణారెడ్డి

**తిప్పన చిన కృష్ణారెడ్డి** తెలంగాణ రాష్ట్రానికి చెందిన రాజకీయ నాయకుడు. ఆయన మిర్యాలగూడ నియోజకవర్గం నుండి మూడుసార్లు ఎమ్మెల్యేగా గెలిచాడు.

## రాజకీయ జీవితం
తిప్పన చిన కృష్ణారెడ్డి 1962లో జరిగిన శాసనసభ ఎన్నికల్లో కాంగ్రెస్ అభ్యర్థిగా పోటీచేసి తన సమీప ప్రత్యర్థి సి.పి.ఎం అభ్యర్థి చల్లా సీతారాంరెడ్డి పై గెలిచి తొలిసారి ఎమ్మెల్యేగా అసెంబ్లీ లోకి అడుగుపెట్టాడు. ఆయన 1967లో సి.పి.ఎం అభ్యర్థి చల్లా సీతారాం రెడ్డి పై రెండోసారి ఎమ్మెల్యేగా గెలిచాడు. తిప్పన చిన కృష్ణారెడ్డి  1972లో జరిగిన శాసనసభ ఎన్నికల్లో కాంగ్రెస్ అభ్యర్థిగా పోటీ చేసి సి.పి.ఎం అభ్యర్థి ఎం.సీతరామయ్య పై గెలిచి వరుసగా మూడోసారి ఎమ్మెల్యేగా అసెంబ్లీకి ఎన్నికయ్యాడు.

## పోటీ చేసిన నియోజకవర్గాలు

## మూలాలు

వర్గం:నల్గొండ జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:నల్గొండ జిల్లా వ్యక్తులు
భారతదేశంలో అతిపెద్ద సామ్రాజ్యాల జాబితా

భారతదేశంలో గతంలో అనేక సామ్రాజ్యాలు ఉండేవి. 1 మిలియన్ చదరపు కిలోమీటర్లకు పైగా విస్తీర్ణంలో ఉన్న అతిపెద్ద సామ్రాజ్యాల చారిత్రక జాబితా ఇందులో ఇవ్వబడింది. ఇందులో ఇవ్వబడిన సంఖ్యలు సుమారుగా అని మాత్రమే అర్థం చేసుకోవాలి, ఖచ్చితమైన సంఖ్యలను నిర్ణయించవు. అంచనాలు మారినపుడు, అంచనా ప్రకారం క్రమబద్ధీకరించబడతాయి.

## జాబితా

### సామ్రాజ్యాలు వాటి గరిష్ట విస్తరణలో

ఈ జాబితాలో సామ్రాజ్య పరిమాణం అంటే ఆ సమయంలో అది నియంత్రించిన భూభాగం అని నిర్వచించబడింది, ఇది అది దావా చేసిన ప్రాంతం నుండి గణనీయంగా భిన్నంగా ఉండవచ్చు. ఉదాహరణకు: 1800వ సంవత్సరంలో, యూరోపియన్ శక్తులు సమిష్టిగా భూమి యొక్క భూభాగంలో సుమారు % భాగాన్ని తమ నియంత్రణలో లేనప్పటికీ, తమదిగా దావా చేశాయి. అంచనాలు వేర్వేరుగా ఉన్న చోట, నమోదులు *అత్యల్ప* అంచనా ప్రకారం క్రమబద్ధీకరించబడ్డాయి. ఒకటి కంటే ఎక్కువ నమోదులు ఒకే వైశాల్యాన్ని కలిగి ఉన్నప్పుడు, అవి అక్షర క్రమంలో జాబితా చేయబడతాయి.

## మూలాలు

వర్గం:జాబితాలు
వర్గం:భారతదేశం
వర్గం:భారతదేశానికి సంబంధించిన జాబితాలు
పిడమర్తి రవి

**పిడమర్తి రవి** తెలంగాణ రాష్ట్రానికి చెందిన రాజకీయ నాయకుడు. ఆయన తెలంగాణ రాష్ట్ర షెడ్యూల్డ్ కులాల అభివృద్ధి సంస్థ (ఎస్సీ కార్పొరేషన్) తొలి చైర్మన్‌గా పని చేశాడు.

## జననం, విద్యాభాస్యం
పిడమర్తి రవి మహబూబాబాద్‌ జిల్లా గార్ల లో జన్మించాడు. ఆయన ఉస్మానియా యూనివర్సిటీ నుంచి పీహెచ్‌డీ పట్టా అందుకున్నాడు.

## రాజకీయ జీవితం
పిడమర్తి రవి ఉస్మానియా యూనివర్సిటీలో ప్రత్యేక రాష్ట్ర ఉద్యమాల్లో క్రీయాశీలకంగా పాల్గొన్నాడు. ఆయన టీఎస్‌జేఏసీ రాష్ట్ర ఛైర్మన్‌గా పని చేశాడు. తెలంగాణ రాష్ట్ర ఆవిర్భావం తరువాత ఆయన తెలంగాణ రాష్ట్ర సమితి పార్టీలో చేరి 2014లో జరిగిన తెలంగాణ అసెంబ్లీ ఎన్నికల్లో ఆంధ్ర సరిహద్దు ప్రాంతమైన ఖమ్మం జిల్లా సత్తుపల్లి నియోజకవర్గం నుండి టీఆర్‌ఎస్ అభ్యర్థిగా పోటీ చేసి నాలుగో స్థానంలో నిలిచాడు. సత్తుపల్లి లో ఓటమి అనంతరం ఆయనను 4 డిసెంబర్ 2014న తెలంగాణ రాష్ట్ర షెడ్యూల్డ్ కులాల అభివృద్ధి సంస్థ (ఎస్సీ కార్పొరేషన్) తొలి చైర్మన్‌గా నియమిస్తూ ప్రభుత్వం ఉత్తర్వులు జారీ చేసింది.ఆయన 2018 ఎన్నికల్లో టీఆర్‌ఎస్ అభ్యర్థిగా పోటీ చేసి ప్రజాకూటమి అభ్యర్థిగా తెలుగుదేశం పార్టీ నుండి పోటీ చేసిన సండ్ర వెంకటవీరయ్య చేతిలో 19002 ఓట్ల తేడాతో ఓటమి పాలయ్యాడు. 

పిడమర్తి రవి 2023 జులై 1న బీఆర్ఎస్ పార్టీకి రాజీనామా చేసి ఖమ్మంలో తెలంగాణ కాంగ్రెస్ జనగర్జన సభలో జులై 2న కాంగ్రెస్ అగ్రనేత రాహుల్ గాంధీ సమక్షంలో మాజీ ఎంపీ పొంగులేటి శ్రీనివాస్ రెడ్డితో కలిసి కాంగ్రెస్ పార్టీలో చేరాడు.

## మూలాలు

వర్గం:తెలంగాణ వ్యక్తులు
వర్గం:తెలంగాణ ఉద్యమకారులు
వర్గం:ఉస్మానియా విశ్వవిద్యాలయం పూర్వ విద్యార్ధులు
నాకో సరస్సు

**నాకో సరస్సు** హిమాచల్ ప్రదేశ్ లోని కిన్నౌర్ జిల్లాలో గల పూహ్ అనే ప్రాంతంలో ఉండే ఒక లోతైన సరస్సు. ఇది నాకో గ్రామానికి సరిహద్దు భాగంలో ఉండటం వల్ల గ్రామంలోని కొంత భాగం సరస్సులో కలిసిపోయింది.
## భౌగోళికం
ఈ సరస్సు సముద్ర మట్టానికి సుమారు 3,662 మీటర్ల (12,014 అడుగులు) ఎత్తులో ఉంది. సరస్సు చుట్టూ విల్లో, పోప్లర్ చెట్లు ఉన్నాయి.  సరస్సు దగ్గర నాలుగు బౌద్ధ దేవాలయాలు ఉన్నాయి. ఈ ప్రదేశానికి సమీపంలో పద్మసంభవ అనే సాధువు ఆశ్రమం ఉంది.
## నమ్మకాలు
ఈ సరస్సు నుండి  అనేక మైళ్ళ దూరంలో తాషిగాంగ్ అనే గ్రామం ఉంది, దాని చుట్టూ అనేక గుహలు ఉన్నాయి. ఇక్కడ గురు పద్మసంభవ అనే సాధువు ధ్యానం చేసి తన అనుచరులకు ఉపన్యాసం ఇచ్చారని ప్రజలు నమ్ముతారు.
## పురాణాలు
ఈ సరస్సుకు  సమీపంలో ఒక జలపాతం ఉంది, ఇది యక్షుల స్వర్గపు రాజ్యం అని పురాణాలు చెబుతున్నాయి. అక్కడి గుహల్లో ఇప్పటికీ ఈ యక్షిణులు లేదా ఇతర దేవతల ప్రత్యక్ష పాదముద్రలు ఉన్నాయి. పర్యాటకులు లద్ధాక్, స్పితి లోయ వంటి ప్రదేశాల నుండి ఈ సరస్సు పరిసరాలను చూడటానికి విహారయాత్రగా వస్తారు.
## ఇవి కూడా చూడండి
* Himachal Pradesh Tourism Department
## మూలాలు

వర్గం:సరస్సులు
వర్గం:హిమాచల్ ప్రదేశ్
వర్గం:నీటి వనరులు
తిప్పన విజయ సింహారెడ్డి

**తిప్పన విజయ సింహారెడ్డి** తెలంగాణ రాష్ట్రానికి చెందిన రాజకీయ నాయకుడు. ఆయన మిర్యాలగూడ నియోజకవర్గం  నుండి 1989లో ఎమ్మెల్యేగా గెలిచాడు. తిప్పన విజయ సింహారెడ్డి  2022 నవంబరు 30న తెలంగాణ రాష్ట్ర ఆగ్రో ఇండస్ట్రీస్‌ డెవలప్‌మెంట్‌ కార్పొరేషన్‌ చైర్మన్‌గా నియమితుడయ్యాడు. 

## జననం, విద్యాభాస్యం
తిప్పన విజయ సింహారెడ్డి 1948లో తెలంగాణ రాష్ట్రం, నల్గొండ జిల్లా, మిర్యాలగూడ లో జన్మించాడు. ఆయన తండ్రి తిప్పన చిన కృష్ణారెడ్డి మిర్యాలగూడ మాజీ ఎమ్మెల్యే. విజయ సింహారెడ్డి ఇంటర్మీడియట్ వరకు నల్గొండలో చదివి, హైదరాబాద్ సిటీ కాలేజ్ లో 1972లో బీఎస్సీ పూర్తి చేశాడు.

## రాజకీయ జీవితం
తిప్పన విజయ సింహారెడ్డి కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1989లో ఆంధ్రప్రదేశ్ శాసనసభ ఎన్నికల్లో కాంగ్రెస్ పార్టీ అభ్యర్థిగా పోటీ చేసి సీపీఎం అభ్యర్థి ఎ.లక్ష్మీనారాయణరెడ్డి పై  5453 ఓట్ల మెజారిటీతో గెలిచి ఎమ్మెల్యేగా తొలిసారి అసెంబ్లీ లోకి అడుగు పెట్టాడు. ఆయన 1994లో జరిగిన ఎన్నికల్లో పోటీ చేసి  సీపీఎం అభ్యర్థి జూలకంటి రంగారెడ్డి చేతిలో 20093 ఓట్ల తేడాతో ఓటమి పాలయ్యాడు. 

తిప్పన విజయ సింహారెడ్డి తెలంగాణ రాష్ట్ర సమితి పార్టీలో చేరి ఉమ్మడి నల్గొండ జిల్లా అధ్యక్షుడిగా పని చేశాడు. ఆయన 2004లో జరిగిన అసెంబ్లీ ఎన్నికల్లో టిఆర్ఎస్ పార్టీ తరపున పోటీ చేసి ఓటమి పాలయ్యాడు. ఆయన 2012 - 2015 వరకు మిర్యాలగూడ మార్కెట్ కమిటీ ఛైర్మన్‌గా పని చేశాడు. 2019లో టీఆర్‌ఎస్‌ తరపున మిర్యాలగూడ జెడ్పీటీసీగా గెలిచిన ఆయనను 2022 నవంబరు 30న తెలంగాణ రాష్ట్ర ఆగ్రో ఇండస్ట్రీస్‌ డెవలప్‌మెంట్‌ కార్పొరేషన్‌ చైర్మన్‌గా నియమిస్తూ ముఖ్యమంత్రి కల్వకుంట్ల చంద్రశేఖర్ రావు ఆదేశాల మేరకు ప్రభుత్వ ప్రధాన కార్యదర్శి సోమేశ్‌ కుమార్‌ ఉత్తర్వులు జారీ చేశాడు.

## మూలాలు

వర్గం:నల్గొండ జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:నల్గొండ జిల్లా వ్యక్తులు
జూలకంటి రంగారెడ్డి

**జూలకంటి రంగారెడ్డి** తెలంగాణ రాష్ట్రానికి చెందిన రాజకీయ నాయకుడు. ఆయన మిర్యాలగూడ నియోజకవర్గం నుండి మూడుసార్లు ఎమ్మెల్యేగా గెలిచాడు.

## రాజకీయ ప్రస్థానం
జూలకంటి రంగారెడ్డి 1978లో కమ్యూనిస్టు పార్టీ ఆఫ్ ఇండియా (మార్కిస్టు)లో చేరాడు. ఆయన అనంతరం పార్టీలో యువజన సంఘ నాయకునిగా, సీఐటీయూ (కార్మిక సంఘం) సభ్యులుగా, నల్గొండ జిల్లా కార్యదర్శిగా , సిపిఎం రాష్ట్ర కార్యవర్గ సభ్యులుగా వివిధ హోదాల్లో పని చేశాడు.

జూలకంటి రంగారెడ్డి 1994లో  సీపీఎం అభ్యర్థి పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి టి.విజయసింహారెడ్డి పై 20093 ఓట్ల మెజారిటీతో గెలిచి తొలిసారి అసెంబ్లీకి ఎమ్మెల్యేగా ఎన్నికయ్యాడు. ఆయన 2004 ఎన్నికల్లో తెలుగుదేశం పార్టీ అభ్యర్థి పి.చంద్రశేఖర్‌రెడ్డిపై , 2009 ఎన్నికల్లో కాంగ్రెస్ అభ్యర్థి తిరునగరి గంగాధర్‌పై గెలిచాడు.

## పోటీ చేసిన నియోజకవర్గాలు

## మూలాలు

వర్గం:నల్గొండ జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:నల్గొండ జిల్లా వ్యక్తులు
వర్గం:కమ్యూనిస్టు పార్టీ ఆఫ్ ఇండియా రాజకీయ నాయకులు
కొల్లికొదురు వీరారెడ్డి

**కొల్లికొదురు వీరారెడ్డి** తెలంగాణ రాష్ట్రానికి చెందిన రాజకీయ నాయకుడు. ఆయన అమరచింత నియోజకవర్గం ( ప్రస్తుతం దేవరకద్ర నియోజకవర్గం) నుండి రెండుసార్లు ఎమ్మెల్యేగా గెలిచాడు.

## జననం
కె.వీరారెడ్డి 1947లో తెలంగాణ రాష్ట్రం ,  నారాయణపేట జిల్లా , మరికల్ మండలం , తీలేరు గ్రామం లో జన్మించాడు.

## రాజకీయ జీవితం
కె.వీరారెడ్డి కాంగ్రెస్ పార్టీ ద్వారా రాజకీయాల్లోకి వచ్చి తీలేరు సర్పంచ్‌గా, అమరచింత నియోజకవర్గానికి రెండుసార్లు ఎమ్మెల్యేగా, ప్రభుత్వ విప్‌గా, సంగమేశ్వర గ్రామీణ బ్యాంక్ డైరక్టర్‌గా, జిల్లా యూత్ కాంగ్రెస్ అధ్యక్షుడిగా, మహబూబ్​నగర్​ జిల్లా డీసీసీ అధ్యక్షుడిగా, డిసిసిబి చైర్మన్‌గా, అప్కాబ్‌ చైర్మన్‌గా రాష్ట్ర స్థాయిలో వివిధ హోదాల్లో పని చేశాడు.

ఆయన 1978లో జరిగిన ఆంధ్రప్రదేశ్ శాసనసభ ఎన్నికల్లో అమరచింత నియోజకవర్గం నుండి పోటీ చేసి తన సమీప ప్రత్యర్థి జనతా పార్టీ అభ్యర్థి సోం భూపాల్ పై 5318 ఓట్ల మెజారిటీతో గెలిచి ఎమ్మెల్యేగా తొలిసారి అసెంబ్లీకి ఎన్నికయ్యాడు. ఆయన తరువాత 1983, 1985లో జరిగిన ఎన్నికల్లో ఓటమి పాలయ్యాడు. వీరారెడ్డి 1989లో జరిగిన ఎన్నికల్లో పోటీ చేసి తన సమీప ప్రత్యర్థి తెలుగుదేశం పార్టీ అభ్యర్థి కొత్తకోట దయాకర్ రెడ్డి పై  6751 ఓట్ల మెజారిటీతో గెలిచి ఎమ్మెల్యేగా రెండోసారి అసెంబ్లీకి ఎన్నికై ప్రభుత్వ విప్‌గా పని చేశాడు. ఆయన తరువాత 1994, 1999లో జరిగిన అసెంబ్లీ ఎన్నికల్లో ఓటమి పాలయ్యాడు.

## మరణం
కె.వీరారెడ్డి  అనారోగ్యంతో బాధపడుతూ హైదరాబాద్‌, జూబ్లీహిల్స్‌లోని అపోలో ఆస్పత్రిలో చికిత్స పొందుతూ గుండెపోటు రావడంతో 7 మార్చి 2021న మరణించాడు. ఆయన ఇద్దరు కూతుళ్లు, కుమారుడు ఉన్నారు.

## మూలాలు

వర్గం:మహబూబ్ నగర్ జిల్లా నుండి ఎన్నికైన శాసన సభ్యులు
వర్గం:మహబూబ్ నగర్ జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:మహబూబ్ నగర్ జిల్లా వ్యక్తులు
వర్గం:మహబూబ్ నగర్ జిల్లా రాజకీయ నాయకులు
వర్గం:ఆంధ్రప్రదేశ్ శాసన సభ్యులు (1989)
సాధు మెహర్

thumb|280x280px| 2017లో న్యూ ఢిల్లీలోని రాష్ట్రపతి భవన్‌లో రాష్ట్రపతి శ్రీ ప్రణబ్ ముఖర్జీ శ్రీ సాధు మెహర్‌కు పద్మశ్రీ అవార్డును అందజేశాడు.
**సాధు మెహర్**, భారతీయ సినిమా నటుడు, దర్శకుడు, నిర్మాత. ఒడియా, హిందీ సినిమాలలో నటించాడు. 

*[[భువన్ షోమ్ (సినిమా)|భువన్ షోమ్]]*, *[[అంకుర్ (సినిమా)|అంకుర్]],* *మృగయ* మొదలైన హిందీ సినిమాతో తన సినీరంగ ప్రస్థానాన్ని ప్రారంభించాడు. కొంతకాలం తరువాత ఒడియా సినిమాల వైపు వెళ్ళాడు. 1980ల కాలంలో సమాంతర సినిమాలో ప్రాముఖ్యత పొందిన నటులలో ఇతడు కూడా ఉన్నాడు. *[[అంకుర్ (సినిమా)|అంకుర్]]* సినిమాలోని నటనకు ఉత్తమ నటుడిగా జాతీయ చలనచిత్ర అవార్డును గెలుచుకున్నాడు. 2017లో భారత ప్రభుత్వం నుండి పద్మశ్రీ పురస్కారం అందుకున్నాడు.  అనాడి హల్దార్, *ఆడిమ్ షత్రు (పార్ట్ 1, 2)*, బిషుపాల్, *1997లో  [[దూరదర్శన్(టీవి ఛానల్)|దూరదర్శన్]] ప్రసారమైన బయోంకేశ్ బక్షి (టీవీ సిరీస్) చక్రాం*త్ ఎపిసోడ్ లో నటించాడు.

## సినిమాలు

## మూలాలు

## బయటి లింకులు
* 

వర్గం:హిందీ సినిమా నటులు
వర్గం:భారత జాతీయ చలనచిత్ర పురస్కార విజేతలు
ఎం.వి. వాసుదేవరావు

**ఎం.వి. వాసుదేవరావు** (1920 - 22 మార్చి 2002) భారతీయ సినిమా నటుడు. 1928లో బాల నటుడిగా సినిమారంగంలోకి వచ్చిన వాసుదేవరావు, దాదాపు 200కి పైగా సినిమాలలో నటించాడు. శివరామ కారంత్ రాసిన నవల ఆధారంగా 1975లో రూపొందిన *[[చోమన దుడి]]* సినిమమాలోని చోమ పాత్రకు 23వ జాతీయ చలనచిత్ర పురస్కారాలలో జాతీయ ఉత్తమ నటుడు అవార్డును గెలుచుకున్నాడు.

శ్యామ్ బెనగళ్ తీసిన *[[అనుగ్రహం]]* అనే తెలుగు సినిమాలో ముఖ్య పాత్రతో నటించాడు. మృణాళ్ సేన్ తీసిన *[[ఒక ఊరి కథ]]* సినిమాలో, మణిరత్నం తీసిన *[[నాయకుడు (సినిమా)|నాయకుడు]]*, *[[బొంబాయి (సినిమా)|బొంబాయి]]* సినిమాల్లో కూడా నటించాడు. *చోమన దుడి*  సినిమా తరువాత ఎక్కువగా చిన్న పాత్రలు పోషించాడు.

## సినిమాలు
* *[[చోమన దుడి]]* (1975)
* *[[ఒక ఊరి కథ]]* (1977)
* *[[అనుగ్రహం]]* (1978)
* *[[నాయకుడు (సినిమా)|నాయకుడు]]* (1987)
* *[[బాగ్ బహదూర్]]* (1989)
* *[[బొంబాయి (సినిమా)|బొంబాయి]]* (1995)
* *[[ద్వీప]]* (2002)

## మరణం
వాసుదేవరావు 2002, మార్చి 22న బెంగళూరులో మరణించాడు.

## మూలాలు

## బయటి లింకులు
* 

వర్గం:1920 జననాలు
వర్గం:2002 మరణాలు
వర్గం:కన్నడ ప్రజలు
వర్గం:కన్నడ సినిమా నటులు
వర్గం:భారత జాతీయ చలనచిత్ర పురస్కార విజేతలు
గజేంద్ర సింగ్ షెకావత్

**గజేంద్ర సింగ్ షెకావత్** (జననం 1967 అక్టోబర్ 3) భారత దేశానికి చెందిన రాజకీయ నాయకుడు  ప్రస్తుతం కేంద్ర జల శక్తి  శాఖ మంత్రిగా బాధ్యతలు  నిర్వహిస్తున్నాడు.  ఇతను రాజస్థాన్ లోని జోధ్‌పూర్ నియోజకవర్గం నుండి భారతీయ జనతా పార్టీ లోక్ సభ సభ్యుడిగా ఉన్నాడు.
## తొలినాళ్ళ జీవితం
రాజస్థాన్ కి చెందిన సికార్ జిల్లా లోని మెహారోలి గ్రామంలో జన్మించాడు. ఇతని తండ్రి శంకర్ సింగ్ షెకావత్,  రాజస్థాన్ రాష్ట్రంలోని వైద్య శాఖలో ప్రభుత్వ ఉద్యోగిగా పనిచేశాడు. ఇతని తండ్రి ఉద్యోగ నిమిత్తం తరచూ స్థలాలు మారుతూ ఉండడం వల్ల వివిధ పాఠశాలల్లో గజేంద్ర తన విద్యాభ్యాసాన్ని కొనసాగిచవలసి వచ్చింది. ఇతను  జోధ్పూర్లోని జై నారాయణ్ వ్యాస్ విశ్వవిద్యాలయం నుండి మాస్టర్ ఆఫ్ ఆర్ట్స్ ఇంకా  ఫిలాసఫీ విద్యనభ్యసించాడు.
## రాజకీయ జీవితం
1992లో జెఎన్‌వియు విశ్వవిద్యాలయంలో స్టూడెంట్ యూనియన్ అధ్యక్షుడిగా  షెకావత్ విద్యార్థి దశలో తన రాజకీయ జీవితాన్ని ప్రారంభించాడు. ఆ తరువాత  భారతీయ జనతా పార్టీ రైతు విభాగమైన బిజెపి కిసాన్ మోర్చా జాతీయ ప్రధాన కార్యదర్శిగా షేఖావత్ నియమించబడ్డాడు.  భారతీయ జనతా పార్టీ రాజస్థాన్ స్టేట్ ఎగ్జిక్యూటివ్ సభ్యుడిగా కూడా పనిచేశాడు. 

### కేంద్ర మంత్రిగా
2017 సెప్టెంబర్ 3న షెకావత్ కేంద్ర  వ్యవసాయ, రైతు సంక్షేమ మంత్రిత్వ శాఖ మంత్రిగా నియమించబడ్డాడు. 2019 భారత సార్వత్రిక ఎన్నికలలో జోధ్పూర్ నుండి రాజస్థాన్ ముఖ్యమంత్రి అశోక్ గెహ్లోట్ కుమారుడు వైభవ్ గెహ్లాట్ ను 2.74 లక్షల ఓట్ల తేడాతో ఓడించాడు. 2019 మే 31న కేంద్ర జల్ శక్తి శాఖకు మంత్రిగా బాధ్యతలు స్వీకరించాడు.

## మూలాలు

వర్గం:1967 జననాలు
బసవరాజు బొమ్మై

**బ‌స‌వ‌రాజు సోమప్ప బొమ్మై** (జననం: 28 జనవరి 1960) కర్ణాటక రాష్ట్రానికి చెందిన రాజకీయ నాయకుడు, ఇంజనీర్. అతను కర్ణాటక రాష్ట్ర 23వ ముఖ్యమంత్రిగా నియమితుడయ్యాడు. అతను 28 జూలై 2021న కర్ణాటక ముఖ్యమంత్రిగా ప్రమాణస్వీకారం చేశాడు. 2021 జూలై 28 2నుండి 2023 మే 19 వరకు కర్ణాటక 23వ ముఖ్యమంత్రిగా పనిచేశాడు.  

అతను ప్రస్తుతం హవేరి లోక్‌సభ పార్లమెంటు సభ్యుడుగా పనిచేస్తున్నాడు. అతను గతంలో భారతీయ జనతా పార్టీ సభ్యునిగా కర్ణాటక శాసనసభలో తాత్కాలిక ప్రతిపక్ష నేతగా పనిచేశారు. జనతాదళ్, జనతాదళ్ (యునైటెడ్) మాజీ సభ్యుడు. 2008 నుండి నాలుగు సార్లు ఎన్నికైన షిగ్గావ్ కర్ణాటక శాసనసభలో శాసన సభ సభ్యుడు. 1998 మరియు 2008 మధ్య, అతను ధార్వాడ్ స్థానిక అధికారుల నుండి కర్ణాటక లెజిస్లేటివ్ కౌన్సిల్ సభ్యుడు. అతను 2008 నుండి 2013 వరకు జలవనరులు, ప్రధాన, మధ్యస్థ నీటిపారుదల శాఖ మంత్రిగా, 2019 నుండి 2021 వరకు హవేరి, ఉడిపి జిల్లాల ఇన్‌ఛార్జ్ మంత్రిగా 2019, 2021 మధ్య హోం వ్యవహారాలు, చట్టం, పార్లమెంటరీ వ్యవహారాలు, సహకార మంత్రిగా పనిచేశారు.

## జననం, విద్యాభాస్యం
బ‌స‌వ‌రాజు బొమ్మై 1960 జనవరి 28న కర్ణాటక రాష్ట్రం, మైసూరు జిల్లా, హుబ్లీలో ఎస్‌.ఆర్‌.బొమ్మై, గంగమ్మ దంపతులకు జన్మించాడు. ఆయన కె.ఎల్.ఈ టెక్నలాజికల్ యూనివర్సిటీ నుండి ఇంజినీరింగ్ పూర్తి చేసి కొంతకాలం టాటా గ్రూప్‌లో పనిచేశాడు.

జూలై 2022 జూన్‌లో, రాష్ట్ర ముఖ్యమంత్రిగా ఒక సంవత్సరం పూర్తి చేసుకున్న బిజెపి నుండి బొమ్మై రెండవ వ్యక్తి అయ్యాడు.e.అతని పదవీకాలంలో మీడియా, అతని అనుచరులు అతన్ని "కామన్ మ్యాన్ - సిఎం" అని పిలిచేవారు.ers.బొమ్మై కర్ణాటక మాజీ ముఖ్యమంత్రి, కేంద్ర మానవ వనరుల అభివృద్ధి శాఖ మంత్రి ఎస్.ఆర్. బొమ్మై కుమారుడు.

## రాజకీయ జీవితం
బ‌స‌వ‌రాజు బొమ్మై రాజకీయ నేపథ్యం ఉన్న కుటుంబం నుండి రాజకీయాల్లోకి వచ్చాడు. ఆయన తండ్రి ఎస్.ఆర్. బొమ్మై 1988 ఆగస్టు 13 నుండి 1989 ఏప్రిల్ 21	వరకు కర్ణాటక ముఖ్యమంత్రిగా పనిచేశాడు. ఆయన 1998, 2004లో జరిగిన శాసనమండలి ఎన్నికల్లో హావేరి జిల్లాలోని షిగ్గాన్ స్థానిక సంస్థల నియోజకవర్గం నుంచి జనతాదళ్ (యూ) అభ్యర్థిగా పోటీ చేసి రెండుసార్లు ఎమ్మెల్సీగా, షిగ్గాన్ నియోజకవర్గం నుంచి మూడుసార్లు ఎమ్మెల్యేగా ఎన్నికయ్యాడు. బ‌స‌వ‌రాజు బొమ్మై 2008లో జనతాదళ్ (యూ) నుండి బీజేపీలో చేరాడు. ఆయన కర్ణాటక రాష్ట్ర హోం, జ‌ల వ‌న‌రుల శాఖ మంత్రిగా ప‌ని చేశాడు. బసవరాజు బొమ్మై 28 జూలై 2021న కర్ణాటక ముఖ్యమంత్రిగా ప్రమాణస్వీకారం చేశాడు. 

2023 కర్ణాటక అసెంబ్లీ ఎన్నికల్లో పార్టీ ఓటమికి పూర్తి బాధ్యత వహిస్తూ ముఖ్యమంత్రి పదవికి 2023 మే 13న రాజీనామా చేశాడు. ఆయన 2024లో జరిగిన లోక్‌సభ ఎన్నికలలో హవేరి లోక్‌సభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి ఆనందస్వామి గడ్డదేవర్మఠ్ పై 43513 ఓట్లు మెజారిటీతో గెలిచి ఎంపీగా ఎన్నికై, జూన్ 15న తన ఎమ్మెల్యే పదవికి రాజీనామా చేశాడు.

## మూలాలు

వర్గం:1960 జననాలు
వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:భారతదేశ రాష్ట్రాల ముఖ్యమంత్రులు
రిద్ధి సేన్

**రిద్ధి సేన్**, బెంగాలీ సినిమా నటుడు. *నగర్‌కీర్తన్* సినిమాకి ఉత్తమ నటుడిగా జాతీయ చిత్ర అవార్డును గెలుచుకున్నాడు. ఈ అవార్డును అందుకున్న పిన్న వయస్కుడు రిద్ధి సేన్. *నాగర్‌కిర్తాన్‌ సినిమాలో* సేన్ నటనను *దశాబ్దపు 100 గొప్ప నటనలలో* ఒకటిగా 2019లో *ఫిల్మ్ కంపానియన్*  పేర్కొంది.

## తొలి జీవితం
thumb|250x250px| 2010లో సేన్
రిద్ధి సేన్ తండ్రి బెంగాలీ నాటక సినీ నటుడు కౌశిక్ సేన్, తల్లి నర్తకి రేష్మి సేన్, నానమ్మ నటి చిత్ర సేన్, తాత నటుడు శ్యామల్ సేన్. రిద్ధి సేన్ చిన్నప్పటినుండే నాటకాల్లో నటించాడు. 'ప్రాచ్య'లో నాటకాలు ప్రదర్శిస్తున్న సమయంలో తన 3 సంవత్సరాల వయసులో ఉన్నప్పుడే అతన్ని నాటక ప్రదర్శనలకు తీసుకువెళ్ళడం నాకు గుర్తుంది" అని అతని నానమ్మ చెప్పింది. స్వప్నసంధని అనే నాటక సంస్థ ప్రదర్శించిన నాటకాలలో నటించాడు, కోల్‌కాతాలోని సౌత్ పాయింట్ పాఠశాలలో చదువుకున్నాడు. 2010లో నాటకరంగంలో తన ప్రతిభ చూపినందుకు పాఠశాల నుండి ప్రత్యేక ప్రతిభ పురస్కారాన్ని అందుకున్నాడు.

## సినిమాలు

### యూట్యూబ్ లఘుచిత్రాలు
* *సత్య దార్ కోచింగ్*

### నాటక ప్రదర్శనలు
* *ప్రాచ్య* 
* *దఖోర్* ( కౌశిక్ సేన్ దర్శకత్వం)
* *బంకు బాబర్ బంధు* 2006 ( కౌశిక్ సేన్ దర్శకత్వం)
* *భలో రాఖోషర్ గోల్పో* ( కౌశిక్ సేన్ దర్శకత్వం)
* *క్రిరోనోక్*
* *దుష్మాన్ నం 1* (సుమన్ ముఖోపాధ్యాయ్ దర్శకత్వం) 
* *బిర్పురుష్* (2010)
* *మాక్బెత్* (2012 బెంగాలీ థియేటర్, *కౌశిక్ సేన్ దర్శకత్వం వహించిన షేక్స్పియర్ నాటకం మాక్బెత్* ఆధారంగా; రిద్ధి సేన్ ముగ్గురు మంత్రగత్తెలలో ఒకరి పాత్రను పోషించాడు)
* 2012 మధ్యలో అంజోన్ దత్ యొక్క బెంగాలీ థియేటర్ బెర్టోల్ట్ బ్రెచ్ట్ *లైఫ్ ఆఫ్ గెలీలియోను* స్వీకరించడంలో యువ ఆండ్రియా పాత్రను సేన్ పోషించాడు.
* ద్రోహోకాల్ (కౌశిక్ సేన్ దర్శకత్వం)
* *అశ్వద్ధామ*
* *తరాయే తరాయే*

### వెబ్ సిరీస్

## అవార్డులు
[thumb|200x200px| [65వ భారత జాతీయ చలనచిత్ర పురస్కారాలు|65వ జాతీయ చలన చిత్ర అవార్డులలో సేన్]]
* *నగర్‌కీర్తన్*కు ఉత్తమ నటుడిగా జాతీయ చిత్ర పురస్కారం
* నెహ్రూ చిల్డ్రన్స్ మ్యూజియం అవార్డు (2005)
* సుందరం అవార్డు (2008)
* షెరా బంగాలీ అవార్డు (ఎబిపి ఆనంద, కల్కర్ షెరా అజ్కే 2015)
* 18 వ టెలి సినీ అవార్డు, *నగర్‌కీర్తన్*కు ఉత్తమ నటుడు, 2019.
* *హెలికాప్టర్ ఈలా*, 2019 కళాకార్ అవార్డులచే ఉత్తమ రైజింగ్ నటుడు.
* 2019లో నాగర్‌కిర్తాన్‌కు ఉత్తమ నటుడు (సార్క్‌)

## మూలాలు

## బయటి లింకులు
* 

వర్గం:1998 జననాలు
వర్గం:జీవిస్తున్న ప్రజలు
వర్గం:బెంగాలీ వ్యక్తులు
వర్గం:బెంగాలీ నటులు
వర్గం:పశ్చిమ బెంగాల్ వ్యక్తులు
వర్గం:భారత జాతీయ చలనచిత్ర పురస్కార విజేతలు
గిరీశ్ కులకర్ణి

**గిరీష్ పాండురంగ్ కులకర్ణి** (జననం 25 నవంబరు 1977) మరాఠి సినిమా నటుడు, రచయిత, నిర్మాత, దర్శకుడు. 2011లో వచ్చిన దేవూళ్ సినిమాకు జాతీయ ఉత్తమ నటుడిగా, జాతీయ ఉత్తమ స్క్రీన్ ప్లే రచయితగా రెండు జాతీయ చలనచిత్ర పురస్కారాలు అందుకున్నాడు. *వాలూ* (ది వైల్డ్ బుల్), *విహిర్* (ది వెల్), *[[దేవూళ్]]* (ది టెంపుల్), *గబ్రిచా పాస్* (ది డామెండ్ రైన్), *జౌండ్యా నా బాలాసాహెబ్* వంటి సినిమాలతో మంచి గుర్తింపు తెచ్చుకున్నాడు. ఆమిర్ ఖాన్ నటించిన *[[దంగల్]]* సినిమా, అనురాగ్ కశ్యప్ తీసిన *అగ్లీ* సినిమాలలో నటించి హిందీ ప్రేక్షకులకు సుపరిచితుడయ్యాడు. 2017లో వచ్చిన మరాఠీ క్రైమ్ థ్రిల్లర్ ఫాస్టర్ ఫెన్ లో గ్యాంగ్ స్టర్ 'అప్పా' పాత్రలో నటించినందుకు ప్రశంసలు అందుకున్నాడు. 2018 భారతదేశపు మొట్టమొదటి నెట్‌ఫ్లిక్స్ ఒరిజినల్ సిరీస్ సేక్రేడ్ గేమ్స్‌లో రాజకీయ నాయకుడు బిపిన్ భోంస్లే పాత్రలో నటించాడు.

## వ్యక్తిగత జీవితం
గిరీష్ కులకర్ణి 1977, నవంబరు 25న మహారాష్ట్ర, ఉస్మానాబాద్ జిల్లాలోని పరందా తాలూకాలో జన్మించాడు. పూణేలో పెరిగాడు. లాతూర్ లోని పురన్మల్ లాహోటి గవర్నమెంట్ పాలిటెక్నిక్ నుండి మెకానికల్ ఇంజనీరింగ్ లో డిప్లొమా పొందాడు. స్థానికంగా ఉన్న నాటక సంస్థలలో చేరి పలు నాటకాలలతో నటించాడు. పోస్ట్ గ్రాడ్యుయేషన్ పూర్తయిన తరువాత, కొంతకాలం ప్రైవేట్ ఐటి కంపెనీలలో పనిచేశాడు. తనకు ఇష్టమైన రచనలు కొనసాగించాలని నిర్ణయించుకొని, మరాఠీ చిత్ర పరిశ్రమలో చేరాడు. సినిమారంగంలోకి రావడానికి ముందు రేడియో మిర్చిలో క్లస్టర్ ప్రోగ్రామింగ్ హెడ్‌గా పనిచేశాడు.
thumb| గిరీష్ కులకర్ణి 2008లో కార్లోవీ వేరిలో ''వాలూ'' సినిమాను ప్రదర్శించాడు

## సినిమాలు

### వెబ్ సిరీస్

## అవార్డులు
; జాతీయ చలన చిత్ర పురస్కారాలు 
:* 2011 *[[దేవూళ్]]* - ఉత్తమ నటుడిగా జాతీయ చిత్ర పురస్కారం
:* 2011 *దేవూళ్* - ఉత్తమ స్క్రీన్ ప్లే కొరకు జాతీయ చలనచిత్ర పురస్కారం (ఉత్తమ సంభాషణ)
:* 2017 *జౌండ్యానా బాలసాహెబ్* - జీ చిత్ర గౌరవ్ 2017

## మూలాలు

## బయటి లింకులు
* 

వర్గం:1977 జననాలు
వర్గం:జీవిస్తున్న ప్రజలు
వర్గం:మరాఠీ రచయితలు
వర్గం:మరాఠీ వ్యక్తులు
వర్గం:మరాఠీ సినిమా దర్శకులు
వర్గం:మరాఠీ సినిమా నటులు
వర్గం:హిందీ నటులు
వర్గం:భారత జాతీయ చలనచిత్ర పురస్కార విజేతలు
ఉప్పరి సాంబయ్య

**ఉప్పరి సాంబయ్య** తెలంగాణ రాష్ట్రానికి చెందిన రాజకీయ నాయకుడు. ఆయన కరీంనగర్ జిల్లా, నేరెళ్ల నియోజకవర్గం (ప్రస్తుతం వేములవాడ నియోజకవర్గం) నుండి రెండుసార్లు ఎమ్మెల్యేగా గెలిచాడు.

## రాజకీయ జీవితం
ఉప్పరి సాంబయ్య 1985లో ఆంధ్రప్రదేశ్ అసెంబ్లీ ఎన్నికల్లో జనతా దళ్‌ నుంచి నేరెళ్ల నియోజకవర్గం నుండి పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి పాటి రాజాం పై 3686 ఓట్లు  మెజారిటీతో గెలిచి ఎమ్మెల్యేగా తొలిసారి అసెంబ్లీకి ఎన్నికయ్యాడు. ఆయన 1989లో జరిగిన ఎన్నికల్లో జనతా దళ్‌ పార్టీ నుంచి పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి పాటి రాజాం చేతిలో 18718 ఓట్ల తేడాతో ఓటమి పాలయ్యాడు. ఉప్పరి సాంబయ్య అనంతరం కాంగ్రెస్ పార్టీలో చేరి కరీంనగర్​ జిల్లా కాంగ్రెస్ పార్టీ బాధ్యతలు నిర్వహించాడు. 

## మరణం
ఉప్పరి సాంబయ్య అనారోగ్యంతో బాధపడుతూ 2 ఏప్రిల్ 2021న  కరీంనగర్‌ పట్టణం కశ్మీర్‌గడ్డలోని ఆయన స్వగృహలో మరణించారు.

## మూలాలు

వర్గం:కరీంనగర్ జిల్లా నుండి ఎన్నికైన శాసన సభ్యులు
వర్గం:కరీంనగర్ జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:కరీంనగర్ జిల్లా వ్యక్తులు
ఎం.బాగారెడ్డి

**మొగలిగుండ్ల బాగారెడ్డి** తెలంగాణ రాష్ట్రానికి చెందిన రాజకీయ నాయకుడు. ఆయన ఏడుసార్లు ఎమ్మెల్యేగా, నాలుగుసార్లు ఎంపీగా ఎన్నికయ్యాడు.

## జననం, విద్యాభాస్యం
ఎం.బాగారెడ్డి  17 జూన్‌ 1930లో  తెలంగాణ రాష్ట్రం , మెదక్ జిల్లా , జహీరాబాద్ మండలం , మలిచల్మ గ్రామంలో జన్మించాడు. ఆయన ఉస్మానియా విశ్వవిద్యాలయం నుంచి న్యాయశాస్త్ర పట్టా అందుకున్నాడు.

## రాజకీయ జీవితం
#మలిచల్మ గ్రామ సర్పంచ్‌
# 1957 నుండి 1972 ప్రదేశ్ కాంగ్రెస్ కమిటీ కార్యవర్గ సభ్యుడు
#1957 నుండి 1962  జహీరాబాద్‌ శాసనసభ్యుడు 
#1962 నుండి 1964 మెదక్ జిల్లా పరిషత్ చైర్మన్ 
#1962 నుండి 1967 - జహీరాబాద్‌ శాసనసభ్యుడు 
# 1967 నుండి 1972 - జహీరాబాద్‌ శాసనసభ్యుడు 
#1972 నుండి 1978 -  జహీరాబాద్‌ శాసనసభ్యుడు 
#1978  నుండి 1983 - జహీరాబాద్‌ శాసనసభ్యుడు   
#1978 నుండి 1983 - రాష్ట్ర పంచాయతీరాజ్, భారీ పరిశ్రమలు, రెవెన్యూ శాఖ మంత్రి 
#1983  నుండి 1985 - జహీరాబాద్‌ శాసనసభ్యుడు   
#1984 - ఆంధ్రప్రదేశ్ అసెంబ్లీ ప్రోటెం స్పీకర్  
#1985 నుండి 1989 -  ఆంధ్రప్రదేశ్ అసెంబ్లీ ప్రతిపక్ష నేత 
#1985  నుండి 1989 - జహీరాబాద్‌ శాసనసభ్యుడు 
#1989 నుండి 1991 -  మెదక్‌ లోక్‌సభ ఎంపీ 
#1991 నుండి 1996 -  మెదక్‌ లోక్‌సభ ఎంపీ 
#1996 నుండి 1998 -  మెదక్‌ లోక్‌సభ ఎంపీ 
#1998 నుండి 1999 -  మెదక్‌ లోక్‌సభ ఎంపీ

ఆయన చివరిసారి 1999 ఎన్నికల్లో కాంగ్రెస్ అభ్యర్థిగా పోటీ చేసి భారతీయ జనతా పార్టీ అభ్యర్థి ఆలె నరేంద్ర చేతిలో ఓడిపోయాడు.

## మరణం
ఎం.బాగారెడ్డి 4 జూన్‌ 2004లో హైదరాబాద్ లోని ప్రైవేట్ ఆసుపత్రిలో చికిత్య పొందుతూ మరణించాడు.

## మూలాలు

http://loksabhaph.nic.in/writereaddata/biodata_1_12/3392.htm

వర్గం:మెదక్ జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:మెదక్ జిల్లా (సంయుక్త ఆంధ్రప్రదేశ్) నుండి ఎన్నికైన లోక్‌సభ సభ్యులు
వర్గం:మెదక్ జిల్లా రాజకీయ నాయకులు
వర్గం:మెదక్ జిల్లా వ్యక్తులు
వర్గం:1930 జననాలు
సి.బాగన్న

**చంగల్‌ బాగన్న** తెలంగాణ రాష్ట్రానికి చెందిన రాజకీయ నాయకుడు. ఆయన 1994లో జహీరాబాద్‌ నియోజకవర్గం నుండి ఎమ్మెల్యేగా గెలిచాడు.

## జననం
సి.బాగన్న 1939లో తెలంగాణ రాష్ట్రం, మెదక్ జిల్లా, జహీరాబాద్లో జన్మించాడు. 
## రాజకీయ జీవితం
బాగన్న తెలుగుదేశం పార్టీ ద్వారా రాజకీయాల్లోకి వచ్చి 1984 నుంచి 1989 వరకు ఎంపీపీ అధ్యక్షుడిగా పనిచేశాడు. ఆయన 1994లో జరిగిన ఆంధ్రప్రదేశ్ అసెంబ్లీ ఎన్నికల్లో జహీరాబాద్‌ శాసనసభ నియోజకవర్గం నుంచి తెలుగుదేశం పార్టీ తరఫున పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి పి.నర్సింహారెడ్డిపై 34970 ఓట్ల మెజార్టీతో గెలిచి తొలిసారి అసెంబ్లీకి ఎమ్మెల్యేగా ఎన్నికయ్యాడు.

ఆయనకు 1999లో జరిగిన ఆంధ్రప్రదేశ్ అసెంబ్లీ ఎన్నికల్లో టికెట్ దక్కలేదు, తిరిగి 2004లో జరిగిన ఎన్నికల్లో తెలుగుదేశం పార్టీ తరపున పోటీ చేసి కాంగ్రెస్ పార్టీ అభ్యర్థి మొహమ్మద్ ఫ‌రీదుద్దీన్‌ చేతిలో 12863 ఓట్ల తేడాతో ఓటమి పాలయ్యాడు. బాగన్న 2008లో తెలుగుదేశం పార్టీకి రాజీనామా చేసి భారతీయ జనతా పార్టీలో చేరి 2009లో జరిగిన పార్లమెంట్ ఎన్నికల్లో బీజేపీలో తరపున జహీరాబాద్‌ ఎంపీగా పోటీ చేసి ఓటమి పాలై, 50189 ఓట్లు పొంది నాలుగోవ స్థానంలో నిలిచాడు. ఆయన తెలంగాణ రాష్ట్ర ఏర్పాటు తరువాత తెలంగాణ రాష్ట్ర సమితి పార్టీలో చేరాడు.

## మరణం
సి.బాగన్న అనారోగ్యంతో బాధపడుతూ హైదరాబాద్‌లోని ఓ ప్రైవేటు ఆస్పత్రిలో చికిత్స పొందుతూ 2021 ఫిబ్రవరి 26న మరణించాడు.

## మూలాలు

వర్గం:మెదక్ జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:మెదక్ జిల్లా వ్యక్తులు
వర్గం:మెదక్ జిల్లా రాజకీయ నాయకులు
క‌టిక‌నేని మ‌ధుసూద‌న్ రావు

**క‌టిక‌నేని మ‌ధుసూద‌న్ రావు** తెలంగాణ రాష్ట్రానికి చెందిన రాజకీయ నాయకుడు. ఆయన 1994లో కొల్లాపూర్  నియోజకవర్గం నుండి ఎమ్మెల్యేగా గెలిచాడు.

## జననం, విద్యాభాస్యం
క‌టిక‌నేని మ‌ధుసూద‌న్ రావు  15 మార్చి 1950లో తెలంగాణ రాష్ట్రం , నాగర్‌కర్నూల్ జిల్లా , కొల్లాపూర్ మండలం , నార్లపురం గ్రామంలో జన్మించాడు. ఆయన ఉస్మానియా యూనివర్సిటీ నుండి బిఎ పూర్తి చేశాడు.
  
## రాజకీయ జీవితం
క‌టిక‌నేని మ‌ధుసూద‌న్ రావు తొలిసారిగా 1989లో జరిగిన ఆంధ్రప్రదేశ్ అసెంబ్లీ ఎన్నికల్లో కొల్లాపూర్ నియోజకవర్గం నుండి స్వతంత్ర అభ్యర్థిగా పోటీ చేసి ఓటమిపాలై, మూడో  స్థానంలో నిలిచాడు. ఆయన అనంతరం తెలుగుదేశం పార్టీలో చేరి 1994లో  జరిగిన ఆంధ్రప్రదేశ్ అసెంబ్లీ ఎన్నికల్లో కొల్లాపూర్ నియోజకవర్గం నుండి టీడీపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి కొత్త రాంచందర్ రావు పై 33774 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.

మ‌ధుసూద‌న్ రావు 1999 , 2004 ఎన్నికల్లో టీడీపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి జూపల్లి కృష్ణారావు చేతిలో ఓటమి పాలయ్యాడు. ఆయన తెలంగాణ రాష్ట్రం ఏర్పడిన తరువాత జరిగిన 2014లో జరిగిన అసెంబ్లీ ఎన్నికల్లో భారతీయ జనతా పార్టీ నుండి పోటీ చేసి ఓటమిపాలై, మూడో స్థానంలో నిలిచాడు. మ‌ధుసూద‌న్ రావు 2018లో తెలంగాణ రాష్ట్ర సమితి పార్టీలో చేరాడు.

## మరణం
ఆయన 15 డిసెంబర్ 2020న అనారోగ్యంతో బాధపడుతూ హైదరాబాద్ లోని అపోలో ఆసుపత్రిలో చికిత్య పొందుతూ మరణించాడు.

## మూలాలు

వర్గం:1950 జననాలు
మేకపాటి చంద్రశేఖర్ రెడ్డి

**మేకపాటి చంద్రశేఖర్ రెడ్డి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన ఆంధ్రప్రదేశ్ అసెంబ్లీ ఎన్నికల్లో ఉదయగిరి నియోజకవర్గం నుండి ఎమ్మెల్యేగా గెలిచాడు.2023 మార్చిలో జరిగిన ఎమ్మెల్సీ ఎన్నికల్లో క్రాసింగ్ ఓటింగ్కు పాల్పడ్డాడని వైయస్సార్ కాంగ్రెస్ పార్టీ అధిష్టానం పార్టీ నుంచి సస్పెండ్ చేసింది.

## జననం, విద్యాభాస్యం
మేకపాటి చంద్రశేఖర్ రెడ్డి 1952లో ఆంధ్రప్రదేశ్ రాష్ట్రం, నెల్లూరు జిల్లా ,  మర్రిపాడు మండలం , బ్రాహ్మణపల్లి గ్రామంలో వెంకటసుబ్బమ్మ, వెంకురెడ్డి దంపతులకు జన్మించాడు. అతను కావలిలోని జవహర్ భారతి కళాశాలలో 1968లో ఇంటర్మీడియట్ పూర్తి చేశాడు.

## రాజకీయ ప్రస్థానం
మేకపాటి చంద్రశేఖర్ రెడ్డి కాంగ్రెస్ పార్టీ ద్వారా రాజకీయాల్లోకి వచ్చి బూదవాడ సొసైటీ అధ్యక్షుడిగా పనిచేశాడు. ఆయన 1999లో జరిగిన ఎన్నికల్లో తొలిసారి ఎమ్మెల్యేగా పోటీ చేసి ఓటమి పాలై, 2004, 2009లలో ఎమ్మెల్యేగా వరుసగా గెలిచాడు. ఆయన వైఎస్సార్ కాంగ్రెస్ పార్టీ ఆవిర్భావం అనంతరం వైఎస్సార్‌సీపీ లో చేరాడు. 

మేకపాటి చంద్రశేఖర్ రెడ్డి 23 మార్చి 2023న ఆంధ్రప్రదేశ్‌లో జరిగిన ఎమ్మెల్యే కోటా ఎమ్మెల్సీ ఎన్నికల్లో క్రాస్ ఓటింగ్‌ వేశారని ప్రాథమిక దర్యాప్తు తరువాత ఆయనను 24 మార్చి 2023న వైసీపీ పార్టీ నుంచి సస్పెండ్‌ చేసింది. ఆయన డిసెంబర్ 15న తెలుగుదేశం పార్టీలో చేరాడు. 

చంద్రశేఖర్ రెడ్డి  వైసీపీని విడి టీడిపికి మద్దతుగా ఉండడంతో వైఎస్సార్సీపీ వేసిన పిటిషన్‌తో ఆ పార్టీని వీడిన ఆయనపై అనర్హత వేటు వేస్తూ 2024 ఫిబ్రవరి 26న స్పీకర్‌ తమ్మినేని సీతారాం నిర్ణయం తీసుకున్నాడు.

## పోటీ చేసిన నియోజకవర్గం
:

## మూలాలు

వర్గం:నెల్లూరు జిల్లా రాజకీయ నాయకులు
వర్గం:నెల్లూరు జిల్లా నుండి ఎన్నికైన శాసన సభ్యులు
వర్గం:నెల్లూరు జిల్లా వ్యక్తులు
పాంగ్ సరస్సు

**పాంగ్ సరస్సు** లేదా **పాంగ్ రిజర్వాయర్** ను **మహారాణా ప్రతాప్ సాగర్** అని కూడా పిలుస్తారు. దీనిని 1975లో హిమాచల్ ప్రదేశ్ రాష్ట్రంలోని కాంగ్రా జిల్లాలోని డెహ్రా గోపిపూర్ డివిజన్ లో గల శివాలిక్ పర్వతాలలోని చిత్తడి నేలలలో బియాస్ నదిపై నిర్మించారు.  మహారాణా ప్రతాప్ గౌరవార్థం ఈ సరస్సుకు అతడి పేరు పెట్టారు.
## ప్రత్యేకత
ఈ సరస్సు ప్రసిద్ధ వన్యప్రాణుల అభయారణ్యం రామ్‌సర్ కన్వెన్షన్ భారతదేశంలో ప్రకటించిన 27 అంతర్జాతీయ చిత్తడి నేలలలో ఒకటి. ఈ జలాశయం 24,529 హెక్టార్ల (60,610 ఎకరాలు) విస్తీర్ణంలో ఉంది.
## వివిధ ప్రాంతాల నుంచి దూరం
*సిమ్లా నుండి దూరం - 233.2 కిమీ (144.9 మైళ్ళు)
*చంఢీగర్ నుండి దూరం - 272.9 కిమీ (169.5 మైళ్ళు)
*అమృత్ సర్ నుండి దూరం - 110 కిమీ (68.4 మైళ్ళు)
*ధర్మశాల నుండి దూరం - 55 కిమీ (34.2 మైళ్ళు)
*కాంగ్రా నుండి దూరం - 50 కిమీ (31.1 మైళ్ళు)
*చింతపూర్ణి నుండి దూరం - 18 కిమీ (11.3 మైళ్ళు)
*జ్వాలాముఖి నుండి దూరం - 12 కి.మీ (7.45 మీ)
## దేవాలయాలు
కాంగ్రా జిల్లాలోని జవాలి నుండి 7 కిలోమీటర్ల దూరంలో, పురాతన, ప్రత్యేకమైన, ఎత్తైన దేవాలయాలు ఉన్నాయి. శివుడు, పార్వతి కొలువైన ఈ దేవాలయాలను మాహారాణా ప్రతాప్ నిర్మించాడు. ఈ దేవాలయాలు సంవత్సరంలో ఎనిమిది నెలలు నీటిలో మునిగిపోయి, మార్చి నుండి జూన్ వరకు మాత్రమే కనబడుతాయి.
## నీటి క్రీడా కేంద్రం
పాంగ్ డ్యామ్ రిజర్వాయర్‌లో ప్రాంతీయ నీటి-క్రీడా కేంద్రం స్థాపించబడింది. ఇది ఈతతో పాటు కానోయింగ్, రోయింగ్, సెయిలింగ్, వాటర్ స్కీయింగ్ వంటి వాటి శిక్షణను అందిస్తుంది.  ప్రాథమిక కోర్సు, ఇంటర్మీడియట్ కోర్సు, అధునాతన కోర్సు అని మూడు స్థాయిల్లో శిక్షణా కార్యక్రమం నిర్వహిస్తారు. 
## మూలాలు

వర్గం:సరస్సులు
వర్గం:నీటి వనరులు
వర్గం:హిమాచల్ ప్రదేశ్
కిరెణ్ రిజిజు

**కిరెణ్ రిజిజు** (జననం 1971 నవంబర్ 19) భారతదేశానికి చెందిన రాజకీయ నాయకుడు, న్యాయవాది. ఇతను అరుణాచల్ ప్రదేశ్ రాష్ట్రం నుండి భారతీయ జనతా పార్టీ లోక్‌సభ సభ్యుడిగా ఉన్నాడు. 2023 మే 18 నుండి కేంద్ర భూ విజ్ఞాన శాఖ మంత్రిగా బాధ్యతలు నిర్వహిస్తున్నాడు.

## తొలినాళ్ళ జీవితం
1971 నవంబర్ 19న అరుణాచల్ ప్రదేశ్ రాష్ట్రంలోని  పశ్చిమ కమెంగ్  జిల్లాలోని నాఖు గ్రామంలో జన్మించాడు..
## విద్య
రిజిజు ఢిల్లీ విశ్వవిద్యాలయంలోని హన్స్‌రాజ్ కాలేజీ నుండి డిగ్రీ (బి.ఏ)  చేశాడు. ఆ తరువాత 1998 లో ఢిల్లీ విశ్వవిద్యాలయం న్యాయ పాఠశాల నుండి గ్రాడ్యుయేట్ డిగ్రీ (ఎల్.ఎల్.బి) చేసాడు.

## రాజకీయ జీవితం

## మూలాలు

వర్గం:1971 జననాలు
వర్గం:జీవిస్తున్న ప్రజలు
వర్గం:18వ లోక్‌సభ సభ్యులు
వర్గం:అరుణాచల్ ప్రదేశ్ నుండి ఎన్నికైన లోక్‌సభ సభ్యులు
వర్గం:అరుణాచల్ ప్రదేశ్ రాజకీయ నాయకులు
వర్గం:అరుణాచల్ ప్రదేశ్ వ్యక్తులు
నందిని భక్తవత్సల

**నందిని భక్తవత్సల**, కన్నడ సినిమా నటి. 1973లో వచ్చిన *[[కాడు(కన్నడ సినిమా)|కాడు]]* సినిమాలోని నటనకు ఉత్తమ నటిగా జాతీయ చిత్ర అవార్డును గెలుచుకుంది. సినీ నిర్మాత భక్తవత్సలతో నందిని వివాహం జరిగింది.

## జీవిత విషయాలు
నందిని మద్రాస్ ప్రెసిడెన్సీలోని తెల్లిచేరిలో జన్మించింది. ఈమె అసలు పేరు ప్రేమ. నందిని చిన్నతనంలోనే తన కుటుంబం మైసూర్‌కు వెళ్ళింది. అక్కడి మహారాజా కాలేజీలో నందిని తండ్రి ఓ.కె. నంబియార్ ప్రొఫెసర్ గా ఇంగ్లీష్, హిస్టరీ బోధించేవాడు. ఆ తరువాత, ప్రొఫెసర్ నంబియార్ సెంట్రల్ కాలేజీకి బదిలీ అయినప్పుడు నందిని కుటుంబం బెంగుళూరుకు వెళ్ళింది. మైసూరులోని మౌంట్ కార్మెల్ కళాశాల, మహారాణి కళాశాలల నుండి పట్టభద్రురాలైంది. కర్ణాటక ఫిల్మ్ ఛాంబర్ అధ్యక్షుడు, కన్నడ చిత్ర పరిశ్రమ టైటాన్ అయిన మూల భక్తవత్సలను వివాహం చేసుకుంది. గిరీష్ కర్నాడ్ ప్రధాన పాత్రలో నటించిన *[[కాడు(కన్నడ సినిమా)|కాడు]]* సినిమాలోని నందిని పాత్రకు ఉత్తమ నటిగా ఆ సంవత్సరం జాతీయ ఉత్తమ నటి పురస్కారాన్ని గెలుచుకుంది. ఈమెకు ఆనంద రంగ, వేద్ మను, దేవ్ సిరి అనే ముగ్గురు పిల్లలు ఉన్నారు. బెంగళూరులోని ఇంటర్నేషనల్ మ్యూజిక్ అండ్ ఆర్ట్స్ సొసైటీ వైస్ ప్రెసిడెంట్ గా కూడా పనిచేసింది.

## సినిమాలు

# 1996: ప్రేమ్‌గ్రాంత్
# 1995: పాండవ్
# 1994: హాన్స్టే ఖెల్టే
# 1993: ఫ్లాట్ ఫామ్
# 1990: మా ఓ మా
# 1985: రామ్ తేరి గంగా మెయిలీ
# 1978: సత్యం శివం సుందరం: లవ్ సబ్‌లైమ్
# 1973: కాడు 
# 1971: హల్చుల్
# 1969: తలాష్
# 1969: విశ్వస్
# 1968: సాతి
# 1968: నీల్ కమల్
# 1967: గుణేగర్
# 1965: పూనమ్ కి రాత్
# 1959: ధూల్ కా ఫూల్
# 1958: సాధన
# 1951: నౌజావన్
# 1950: దీవ దండి

## మూలాలు

## బాహ్య లింకులు

వర్గం:భారతీయ సినిమా నటీమణులు
వర్గం:కన్నడ సినిమా నటీమణులు
వర్గం:జీవిస్తున్న ప్రజలు
వర్గం:1974 జననాలు
వర్గం:భారత జాతీయ చలనచిత్ర పురస్కార విజేతలు